alexandriamou.gr - Προβολή άρθρων κατά ημερομηνία: Παρασκευή, 31 Μαΐου 2019\nΠαρασκευή, 31 Μαΐου 2019 23:54\nΠαρασκευή, 31 Μαΐου 2019 23:36\nΗ εντυπωσιακή κεντρική ομιλία του Κώστα Ναλμπάντη στην Αλεξάνδρεια(φωτο-βίντεο)\nΕντυπωσιακή ήταν η συμμετοχή των δημοτών, το βράδυ της Παρασκευής 31 Μαϊου 2019 κατά τη διάρκεια της κεντρικής προεκλογικής ομιλίας του Κώστα Ναλμπάντη στο πλαίσιο του β΄ γύρου των δημοτικών εκλογών.\nΜέγα πλήθος και μέγα πάθος βρέθηκε στην ομιλία του υποψήφιου Δημάρχου και επικεφαλής της δημοτικής παράταξης ¨Αξίζουμε καλύτερα¨.\nΟ Κώστας Ναλμπάντης δήλωσε ότι η μεγάλη προσέλευση φανερώνει τη δυναμική του συνδυασμού ¨Αξίζουμε καλύτερα¨ που θα είναι η επόμενη δημοτική αρχή του Δήμου Αλεξάνδρειας.\n¨Ο συνδυασμός μας είναι Ανεξάρτητος και Ακομμάτιστος, δεν στηρίζεται , δεν καθοδηγείται και δεν απολογείται σε κανένα κόμμα.\nΓνωρίζετε ποιος έχει τους μηχανισμούς¨,\n¨'Ολοι μαζί, χωρίς διαχωρισμούς, χωρίς κομματικές ταμπέλες, με εχθρό μας μόνο τα προβλήματα του τόπου¨,\n¨Στις 2 του Ιούνη ψηφίζουμε για Δήμαρχο, στις 7 του Ιουλίου έχουμε Εθνικές εκλογές¨,\n¨Στις 2 του Ιούνη, εσείς οι πολίτες θα είστε η νέα Δημοτική Αρχή, η νίκη θα είναι δική σας και η Αλεξάνδρεια το στολίδι της Μακεδονίας, την Κυριακή ο Δήμος Αλεξάνδρειας αλλάζει σελίδα!¨ τόνισε ο Κώστας Ναλμπάντης.\nΠαρασκευή, 31 Μαΐου 2019 22:49\nΗ πολυπληθής κεντρική ομιλία του Παναγιώτη Γκυρίνη στην Αλεξάνδρεια (φώτο-βίντεο)\nΤο βράδυ της Παρασκευής 31 Μαΐου 2019 πραγματοποιήθηκε η τελευταία προεκλογική κεντρική ομιλία του δημάρχου Αλεξάνδρειας και εκ νέου υποψηφίου Παναγιώτη Γκυρίνη και της παράταξης του «Ώρα Ευθύνης » μπροστά στην τράπεζα Πειραιώς στην οδό Δ. Βετσοπούλου παρουσία υποψήφιων δημοτικών και τοπικών συμβούλων καθώς και φίλων του συνδυασμού.\nΟ κ. Γκυρίνης στην ομιλία του ανέφερε τις προγραμματικές προτάσεις του συνδυασμού του για την επομένη ημέρα του δήμου Αλεξάνδρειας.\nΔιαβάστε ολόκληρη την ομιλία του κ. Γκυρίνη:\nΌλου του Ρουμλουκιού.\nΟι εκλογές έχουν κριθεί.\nΗ ΩΡΑ ΕΥΘΥΝΗΣ θα είναι και πάλι νικητής\nΕίμαστε απόψε όλοι εδώ,\nγια τη μεγάλη νίκη\nστις 2 Ιουνίου.\nΣτις 2 Ιουνίου συνεχίζουμε την προσπάθεια για ένα δήμο νοικοκυρεμένο ,\nαυτάρκη και λειτουργικό,\nΌλοι μαζί θα συνεχίσουμε\nγια τον ανθρώπινο τον προοδευτικό και αναπτυξιακό δήμο Αλεξάνδρειας.\nΣτις 2 Ιουνίου βαδίζουμε σταθερά στην πορεία , που όλοι μαζί χαράξαμε πριν από 5 χρόνια.\nΔίνουμε τον αγώνα της ενότητας όλων των δημοτών μας .\nΓια τη νίκη της ελπίδας\nτο πράξαμε όλοι μαζί\nθα το συνεχίσουμε όλοι μαζί.\nΠριν από 5 χρόνια ο Μάης έδωσε χρώμα στην ελπίδα , έφερε την ΩΡΑ ΕΥΘΥΝΗΣ.\nΠριν λίγες μέρες , ο Μάης έδειξε το δρόμο για τη συνέχεια της ΩΡΑΣ ΕΥΘΥΝΗΣ.\nΣας ευχαριστώ - σας ευχαριστώ όλους από τα βάθη\nτης καρδιάς μου, για τη μεγάλη , τη νικηφόρα, την αποφασιστική αποψινή σας παρουσία.\nΗ αποψινή σας παρουσία επιβεβαιώνει την οριστική και\nτελική νίκη στις 2 Ιουνίου.\nΣτις 2 Ιουνίου όλοι μαζί ,\nθα είμαστε συμμέτοχοι\nστη δημιουργία του δήμου\nπου μας αξίζει.\nΜε τη δική σας στήριξη.\nΜε τη δική σας δύναμη\nΜε τη δική σας ψήφο.\nΣτις 2 Ιουνίου οι πολίτες δίνουν την οριστική απάντηση.\nΤην απάντηση σε εκείνους ,\nπου δεν είχαν και δεν έχουν\nτο πολιτικό ανάστημα για να διαχειριστούν από το πιο μικρό ή το πιο μεγάλο πρόβλημα,\nόταν για χρόνια σε θέση διοίκησης, ήταν ανύπαρκτοι.\nΔεν έχουν δυναμική και προτάσεις για την ανάπτυξη του τόπου ,το απέδειξε η πορεία τους των τόσων χρόνων..\nΑπέτυχαν παταγωδώς .\nΚαμία πρόταση ,κανένα έργο ,\nδεν έχει το όνομά τους.\nΤο μόνο ίσως που έχουν καταφέρει είναι να αφήσουν χρέη και μια μεγάλη απογοήτευση\nΑπώλεσαν κάθε ευκαιρία να βάλουν έστω και ένα μικρό αναπτυξιακό λιθαράκι.\nΚαι έρχονται τώρα και ζητούν την ψήφο σας.\nΌμως πλέον όλοι και όλες γνωρίζετε πολύ καλά ,ποιοι είναι και τι θέλουν και θα τους στείλετε και πάλι στην ανυπαρξία τους.\nΌσες κοστολογημένες προτάσεις και να έχεις, όσα έργα και αν προτείνεις , όποιο πρόγραμμα και να διαβάσεις , αν δεν έχεις την ικανότητα, αν δεν ξέρεις , αν δεν έχεις τον τρόπο ,\nαν δεν μπορείς να κάνεις έργα ; άνθρακες ο θησαυρός.\nΚαι ο κ .Ναλμπάντης τόσα χρόνια στη διοίκηση έχει αποδείξει ότι και δεν ξέρει ,και δεν μπορεί και κυρίως δεν θέλει.\nΗ Αλεξάνδρεια είχε, έχει και θα έχει Δήμαρχο .\nΈχει δήμαρχο της ΩΡΑΣ ΕΥΘΥΝΗΣ\nΔιεκδικώ όμως την αναγνώριση της αγάπης μου για τον τόπο μας, τη διάθεσή μου για προσφορά , την αφοσίωσή μου στα προβλήματα του Δήμου μας.\nΔιεκδικώ εγώ και οι συνεργάτες μου όλο αυτό το έργο που η διοίκησή μας έκανε .\nΔιεκδικούμε εγώ και οι συνεργάτες μου το έργο που από κάποιους όλη την προεκλογική περίοδο αμφισβητήθηκε έντονα .\nΔιεκδικώ τα έργα υποδομών που έγιναν και τα χρησιμοποιείτε.\nΔιεκδικώ τα έργα που βρίσκονται σε εξέλιξη ολοκλήρωσης .\nΔιεκδικούμε τα εγκαίνια του Πνευματικού Κέντρου και τη λειτουργία της σύγχρονης Δημοτικής Βιβλιοθήκης ,στολίδια του τόπου μας και χώροι δημιουργίας , ψυχαγωγίας και αναζήτησης.\nΤην υπερσύχρονη και έγκυρα ενημερωμένη κινητή βιβλιοθήκη τη χαρά για όλους τους αναγνώστες.\nΤη λειτουργία του Ανοιχτού Πανεπιστημίου των ενεργών Πολιτών που πρόσφατα ξεκίνησε.\nΔιεκδικούμε την Αποχέτευση της Μελίκης ένα χρόνιο και απαραίτητο έργο για την περιοχή που το κάναμε πραγματικότητα.\nΔιεκδικούμε το Ανοιχτό Κέντρο Εμπορίου που σε συνεργασία με τον Εμπορικό Σύλλογο θα αλλάξει όλο το κέντρο της πόλης με ότι αυτό περιλαμβάνει.\nΕνδεικτικά αναφέρω, νέες θέσεις εργασίας , ανάπλαση της πλατείας ΟΣΕ, αγορά ηλεκτρικού λεωφορείου, κοινόχρηστα ποδήλατα, δωρεάν ασύρματο δίκτυο και άλλες παρεμβάσεις θα είναι αποτέλεσμα του Εμπορικού κέντρου .\nΔιεκδικούμε το χώρο του Αμφιθεάτρου όπου με την τοποθέτηση πλαστικών καθισμάτων , την παιδική χαρά και την αναμόρφωση όλου του χώρου έγινε ένας ζωτικός πνεύμονας χαράς και αναψυχής για την πόλη μας .\nΔιεκδικούμε την πλέον οικονομική λειτουργία του κολυμβητηρίου για περισσότερους μήνες το χρόνο.\nΔιεκδικούμε χιλιόμετρα οδοποιϊας με ασφαλτόστρωση και χαλικόστρωση , σε οδικούς και αγροτικούς δρόμους.\nΝιώθουμε ικανοποίηση γιατί αυξήσαμε το στόλο των μηχανημάτων του δήμου μας με ένα πολυμηχάνημα για τα χιόνια και όχι μόνο , ένα καλαθοφόρο,\nκαι 4 απορριμματοφόρα,\nπου το 1 ήρθε σήμερα\nκαι τα άλλα θα έρθουν την άλλη βδομάδα ,γιατί εμείς μιλάμε με πράξεις και όχι με λόγια.\nΔιεκδικούμε την απόκτηση της ικανότητας να μπορούμε άμεσα να εντοπίζουμε προβλήματα στο δίκτυο ύδρευσης για καλύτερη ποιότητα νερού.\nΔιεκδικούμε το γέλιο και τη χαρά των μικρών παιδιών μας με τις ασφαλείς , όμορφες και λειτουργικές παιδικές χαρές σε όλα τα χωριά.\nΧαιρόμαστε τους αθλητές μας και τις αθλήτριες μας να απολαμβάνουν και να αθλούνται σε έναν σύγχρονο αθλητικό τάπητα.\nΝιώθουμε όμορφα να βλέπουμε τους μαθητές και τις μαθήτριες να παίζουν στο κλειστό γυμναστήριο του 2ου Λυκείου και στις αυλές των σχολείων να παίζουν μπάσκετ.\nΌλα αυτά και άλλα έργα μικρά και μεγάλα που άλλαξαν τη ζωή σας και θα την αλλάξουν ακόμη πιο πολύ σύντομα ,είναι έργο της ΩΡΑΣ ΕΥΘΥΝΗΣ κοστολογημένο στα 25.300.000.\nΓιατί εμείς ξέρουμε να διεκδικούμε έργα .\nΞέρουμε να κερδίζουμε έργα\nΞέρουμε να ολοκληρώνουμε έργα.\nΓιατί θέλουμε το δήμο Αλεξάνδρειας\nΤο δήμο της ζωής μας\nΣτολίδι της Μακεδονίας μας\nΣτολίδι της πατρίδας μας .\nΔιεκδικούμε όμως ακόμη τη μεγάλη φροντίδα που δώσαμε προς όλες τις ευπαθείς ομάδες ,τη λειτουργία των προγραμμάτων ΒΟΗΘΕΙΑ ΣΤΟ ΣΠΙΤΙ , το ΚΔΑΠ , το Κέντρο Κοινότητας,\nτο Κοινωνικό παντοπωλείο,\nτο κοινωνικό φαρμακείο ,\nτο Κοινωνικό φροντιστήριο .\nΔιεκδικούμε την αγάπη και τη φροντίδα που ένιωσαν οι άνθρωποί μας της Τρίτης Ηλικίας στο ΚΑΠΗ, με την ιατρική φροντίδα ,με τις εκδρομές ,τα λουτρά και τις εκδηλώσεις.\nΔιεκδικούμε τη άψογη λειτουργία των παιδικών σταθμών που αυξήσαμε το προσωπικό και τον αριθμό των βρεφών και παιδιών που φιλοξενούνται .\nΣίγουρα θα μπορούσαν να γίνουν περισσότερα, σίγουρα θα μπορούσαμε να λύσουμε και άλλα προβλήματα .\nΌμως είναι γνωστό το οικονομικό τοπίο της χώρας.\nΌλοι μαζί στη διοίκηση που μας πέρασε βάλαμε τα θεμέλια.\nΌλοι μαζί κάναμε το πρώτο βήμα για τη νίκη στο Δήμο μας.\nΕσείς την Κυριακή θα κάνετε το δεύτερο βήμα .\nΣτις εκλογές της Κυριακής τα δεδομένα είναι πολύ διαφορετικά.\nΕίναι η ώρα της οριστικής και τελικής επιλογής.\nΜας ενώνουν κοινές αρχές και αξίες\nμε διαφορετικές αφετηρίες, μας ενώνουν οι ιδέες της αλληλεγγύης , της ανθρωπιάς, της συνεργασίας και της ενότητας.\nΜας ενώνει η μεγάλη αγάπη μας για τη Μακεδονία μας , για την πατρίδα μας .\nΜας ενώνουν τα προβλήματα και το μέλλον του τόπου μας.\nΤους θέλουμε κοντά μας,\nείναι δικοί μας άνθρωποι,\nμπορούμε να προχωρήσουμε μαζί,\nγια τις ζωές μας.\nΔέσμευσή μας και γενικός στόχος μας είναι το μοντέλο της ολοκληρωμένης ανάπτυξης.\nΣτόχος μας η δημιουργία ενός ισχυρού δήμου .\nΈχουμε βαθιά επίγνωση της αποστολής μας .\nΕγγυόμαστε την έντιμη και αποτελεσματική διαχείριση όλων των δημοτικών υποθέσεων .\nΔεσμευόμαστε για υπηρεσίες σύγχρονες και αξιοκρατικές.\nΓια έναν ψηφιακό έξυπνο Δήμο με πλήρη αξιοποίηση της σύγχρονης τεχνολογίας και των ψηφιακών εφαρμογών από όλες τις υπηρεσίες του δήμου .\nΟρθολογική οργάνωση των υπηρεσιών , γραφείο Γενικού Γραμματέα ,αναβάθμιση του δημοτικού Συμβουλίου και των δημοτικών κοινοτήτων .\nΜείωση λειτουργικών δαπανών και αυστηρό έλεγχο στις προμήθειες και τα έργα.\nΔεσμεύομαι για ενότητα και συνεργασία μέσα στο Δημοτικό Συμβούλιο με συμμετοχή στη διοίκηση και συμβούλων από άλλους συνδυασμούς .\nΣτις βαθιές τομές που οραματίζομαι, θέλω και θα επιδιώξω την ενεργή συμμετοχή όλων των πολιτών ,\nαπό κάθε τοπική περιοχή ,\nαπό κάθε ιδεολογικό χώρο .\nΘέλουμε δημότες υπερήφανους για το Δήμο μας.\nΗ άμεση παρέμβαση για προβλήματα της καθημερινότητας θα γίνει προτεραιότητά μας.\nΜέσα σ΄ αυτή την οικονομική συγκυρία προωθούμε άμεσα σειρά μέτρων για την αναζωογόνηση της τοπικής κοινωνίας.\nΔίνουμε δυνατότητες ανάπτυξης σε νέες επιχειρήσεις,\nστη νεανική και γυναικεία επιχειρηματικότητα.\nΕπενδύουμε στο Πνευματικό κέντρο , το στολίδι της πόλης μας, ως χώρο δημιουργίας , έκφρασης και παραγωγής πολιτισμού , στήριγμα στην καθημερινότητα των πολιτών και χώρος αναζήτησης για τη νεολαία.\nΗ λειτουργία του Πνευματικού θα είναι στη βάση της ανταποδοτικότητας με διοργάνωση εκδηλώσεων και συνεδρίων.\nΔημιουργούμε θεσμούς συμμετοχής και αυτοέκφρασης για τη νεολαία.\nΕπενδύουμε στο παρόν για ένα καλύτερο μέλλον.\nΔεσμευόμαστε για διεύρυνση των παρεχόμενων υπηρεσιών στα ΚΑΠΗ.\nΣτηρίζουμε και διεκδικούμε την καλύτερη λειτουργία του Κέντρου Υγείας.\nΘέλουμε ένα ασφαλή Δήμο όπου οι πολίτες του θα νιώθουν ασφάλεια και εμπιστοσύνη.\nΒελτιώνουμε την ποιότητα ζωής, της πόλης και των χωριών μας με ευπρεπή πεζοδρόμια, πάρκα, παιδικές χαρές και τοποθετούμε κατάλληλο φωτισμό ΛΕΝΤ για να γίνει φωτεινός ο δήμος μας με οικονομικούς όρους .\nΔιεκδικούμε ευρωπαϊκά κονδύλια, με ειδικό γραφείο, προωθώντας τη χρηματοδότηση αναπτυξιακών έργων.\nΖωντανός και δημιουργικός δήμος 365 μέρες το χρόνο , με ετήσιο ημερολόγιο πολιτιστικών, αθλητικών και κοινωνικών εκδηλώσεων .\nΜε στήριξη των θεσμών που υπάρχουν.\nΜε νέα δρώμενα και εκδηλώσεις τα Χριστούγεννα, τις αποκριές και το καλοκαίρι .\nΝέες γνώσεις για όλους με οργάνωση εργαστηρίων ,σεμιναρίων και συνεδρίων στο Πνευματικό μας Κέντρο.\nΣτήριξη και ενίσχυση του Πανεπιστημίου των Ενεργών Πολιτών.\nΣτήριξη και ενίσχυση των πολιτιστικών και των αθλητικών συλλόγων.\nΕκσυγχρονισμός, συντήρηση και επέκταση των δικτύων ύδρευσης και άρδευσης.\nΆμεση αντικατάσταση ακατάλληλων δικτύων.\nΠλήρης αναδιοργάνωση του συστήματος καθαριότητας, συλλογής και αποκομιδής των απορριμμάτων.\nΟλοκληρωμένο σχέδιο για τη συνύπαρξη και συμβίωση με τα αδέσποτα ζώα σε συνεργασία με φιλοζωικές οργανώσεις και με κτηνιατρική υποστήριξη .\nΔημιουργούμε σύγχρονο καταφύγιο ζώων.\nΥλοποίηση προγραμμάτων ενεργειακής πιστοποίησης και αναβάθμισης όλων των δημόσιων κτιρίων, για εξοικονόμηση ενέργειας.\nΗ καθημερινότητα είναι ποιότητα ζωής .\nΕξασφαλίζουμε καθαρή πόλη-καθαρά χωριά με χαμηλά δημοτικά τέλη.\nΔρόμους χωρίς λακκούβες , καθαρό νερό, καλοσυντηρημένα σχολεία, ασφαλείς αυλές, όμορφους και νοικοκυρεμένους δημόσιους χώρους ,χώρους πρασίνου.\nΕκμετάλλευση της Γεωθερμίας με χρηματοδότηση από Ευρωπαϊκά προγράμματα, εκμετάλλευση του φυσικού αερίου .\nΚαλούμε κοντά μας όλους εκείνους που στήριξαν άλλα ψηφοδέλτια για πολλούς και διάφορους λόγους, όμως η ματιά τους, ο βηματισμός τους, η αγωνία τους είναι μαζί μας.\nΑπλώνουμε τα χέρια μας να σμίξουμε, να ενωθούμε και όλοι μαζί στις 2 Ιουνίου να οριστικοποιήσουμε τη νίκη με πανηγυρικό τρόπο.\nΈχουμε πολλά κοινά σημεία συνάντησης μαζί τους και πολύ λίγα που μας χωρίζουν, τους θέλουμε μαζί μας ισότιμους σε όλα τα επίπεδα και σε όλες τις εκφράσεις του Δήμου μας\nΘέλουμε τη συμμετοχή τους γιατί ο τόπος μας έχει ανάγκη όλα τα παιδιά του, απαιτείται συστράτευση όλων μας όχι μόνο για τη νίκη της Κυριακής,\nαλλά για να νικήσουμε και όλα τα προβλήματα του Δήμου μας.\nΚαλούμε ,όλες και όλους που δεν πήγαν να ψηφίσουν την πρώτη Κυριακή , να ενεργοποιηθούν ,να σκεφτούν και να συμμετέχουν στη μεγάλη νίκη της την Κυριακή στις 2 Ιουνίου .\nΣτις 2 Ιουνίου να βρεθούμε με όλους τους πολίτες.\nΚάθε ηλικίας από κάθε πολιτικό χώρο.\nΧρειαζόμαστε την άποψή τους .\nΧρειαζόμαστε τις προτάσεις τους και την ενεργοποίησή τους .\nΕγώ ,εσείς ,αυτοί να γίνουμε εμείς ,για να ανοίξουμε νέους δρόμους.\nΓια να δώσουμε στα παιδιά μας ένα όραμα, μια ελπίδα για ένα καλύτερο αύριο.\nΌλοι μαζί συνεχίζουμε να αλλάζουμε το Δήμο Αλεξάνδρειας.\nΣε ένα Δήμο πρότυπο,\nΣυμμετοχής και ανάπτυξης .\nΣτις 2 Ιουνίου πρέπει και οφείλουμε να συμμετέχουμε όλοι και όλες ,\nνα κάνουμε μαζί το δεύτερο και αποφασιστικό βήμα.\nΤην Κυριακή θα επιλέξετε για Δήμαρχο κάποιον που με τη συμμετοχή του τόσα χρόνια δεν έχει συνδέσει το όνομά του με ένα έργο ή μία πρόταση;;;\nΉ θα επιλέξετε το Δήμαρχο της εντιμότητας, του νοικοκυρέματος, ,των έργων και των προτάσεων ;;;.\nστις 2 Ιουνίου ψηφίζουμε ΩΡΑ ΕΥΘΥΝΗΣ.\nΣτις 2 Ιουνίου ψηφίζουμε Παναγιώτη Γκυρίνη\nΗ απόφασή σας είναι δέσμευσή μας.\nΌλοι μαζί να πάμε το Δήμο μας πιο ψηλά.\nΝα τον κάνουμε πρωταγωνιστή στη Μακεδονία μας .\nΣτις 2 Ιουνίου ψηφίζουμε αξιοπιστία και εντιμότητα.\nΜαζί θα δώσουμε τον αγώνα.\nΓια έναν δήμαρχο όλων των δημοτών\nΜαζί θα συνεχίσουμε να γράφουμε τον κύκλο της ιστορίας του τόπου μας, με καθαρές κουβέντες και ξεκάθαρους στόχους.\nΤο αξίζουμε και το μπορούμε\nΌλοι μαζί για τη νίκη στις 2 Ιουνίου\nΠαρασκευή, 31 Μαΐου 2019 17:14\nΤο πενηντάρικο - Γράφει ο Τάσος Τασιόπουλος\n- Αυτήν την ώρα που γράφονται οι γραμμές αυτές δεν είναι σήμερα, ούτε αύριο, είναι παραμεθαύριο.\n- Μέχρι στιγμής Τρίτη 28 Μαΐου στην Θεσσαλονίκη, στον Κεντρικό δήμο δεν έχει ακόμα δημοσιοποιηθεί ο δεύτερος τον δεύτερου γύρου και έτσι ο Ταχιάος δεν γνωρίζει τον αντίπαλο της δεύτερης Κυριακής γιατί οι Ζέρβας και Ορφανός έχουν μια ανατρέψιμη διαφορά και δεν έχουν οριστικοποιηθεί όλα τα αποτελέσματα όλων των εκλογικών τμημάτων.\n- Το δεύτερο είναι ότι τον φόρτο με τις τεσσάρες κάλπες κλήθηκαν να σηκώνουν πάνω από δύο χιλιάδες δημόσιοι υπάλληλοι άσχετοι με την εκλογική διαδικασία και έτσι έβγαζαν σωρηδόν άκυρα ψηφοδέλτια.\n- Ένα τέτοιο συμβάν έλαβε χώρα στο δήμο Αλεξάνδρειας όπου ενός μόνο συνδυασμού βρέθηκαν άκυρα 800 ψηφοδέλτια εκ των οποίων το σύνολό τους κακώς κρίθηκαν ως άκυρα, καθώς όμως αυτά δεν επηρέασαν το τελικό αποτέλεσμα αλλά μόνον την διαφορά μεταξύ πρώτου και δεύτερου δεν έχει και μεγάλη σημασία.\n- Και δεν έχει σημασία γιατί πέρασαν ανεπιστρεπτί οι καιροί όπου οι ψηφοφόροι έμπαιναν στη γραμμή και έριχναν το χαρτί της κομματικής επιλογής, πόσο μάλλον το χαρτί του υποψηφίου που έμενε έξω από τις γραμμές και ψηφίστηκε για πολλούς άλλους λόγους, συγγένειας, φιλίας ή έτερων εγγενών υποχρεώσεων.\n- Οι εκλογές της επόμενης Κυριακής για την Τοπική Αυτοδιοίκηση έχουν και ένα άλλο χαρακτηριστικό όταν όπως στο δήμο μας ένας εκ των δύο μονομάχων είναι ο δήμαρχος της προηγούμενης πενταετίας.\n- Και έχουν το άλλο χαρακτηριστικό γιατί θα πρόκειται για την εκλογική αναμέτρηση με απολογούμενο τον απερχόμενο σε ό,τι καλό ή κακό έχει διαπράξει την πενταετία που απέρχεται.\n- Και όταν κάποιος απέρχεται έχει να επιδείξει ό,τι καλό έκανε ή αν δεν τα κατάφερε να συστήσει μια άλλη πολιτική.\n- Γιατί μπορεί να εκτιμάει ότι θα ξεχαστούν τα όσα αδρανή κυριάρχησαν και η “άλλη πολιτική” θα αποδώσει και θα συμβάλει στο να ξεχαστούν τα καταδικαστικά και “αδρανή πεπραγμένα”.\n- Το ίδιο βέβαια δεν συνέβη με τις ευρωεκλογές, οι οποίες δεν μπορούν να οδηγήσουν την κυβέρνηση σε μια “άλλη πολιτική”, καθώς αυτή εφαρμόστηκε προ της εκλογικής δοκιμασίας της 26ης Μαΐου.\n- Παροχές, συνδυασμένες με άλλες παροχές και μια επί πλέον δόση παροχών, ώστε στο τέλος να μην υπάρχει ούτε ένα νοικοκυριό που να μην πάρει κάτι.\n- Έγιναν αυτά, έτσι όπως έγιναν και όπως συνήθως κάνουν υποψήφιοι δήμαρχοι στα χωριά με αναξιοπαθούσες οικογένειες που στρέγουν να πάρουν το πενηντάρικο για πέντε μπύρες και όχι δήμαρχο για μια τετραετία και το αποτέλεσμα ήταν άρον -άρον να προκηρυχτούν βουλευτικές εκλογές μάλλον ανήμερα της γιορτής της Αγίας Κυριακής.\n- Ο Σημίτης είχε ηττηθεί στις ευρωεκλογές του Ιουνίου του 1999 με διαφορά 3,1%. Και ενώ η Ν.Δ. υποτίθεται ότι κάλπαζε, το ΠΑΣΟΚ με όπλο την είσοδο στην ΟΝΕ κατάφερε δέκα μήνες μετά, να κερδίσει τον κ. Καραμανλή.\n- Η ιστορία δεν έχει κανόνες άρα κανένας δεν μπορεί να πει πω ότι έγινε τότε θα γίνει και τώρα.\n- Τον Ιούνιο του 2009 ο Παπανδρέου κέρδισε την Ν.Δ. στις ευρωεκλογές με 4,3%. Ο Καραμανλής πίστεψε ότι μπορεί να συμβεί ότι συνέβη το 1999 και προκήρυξε εθνικές εκλογές, αλλά συνεντρίβει με 10,5%.\n- Σε αντίθεση λοιπόν με το παρελθόν η σημερινή κυβέρνηση είναι η μόνη κυβέρνηση που έχει αναγορεύσει την προεκλογική παροχολογία σε προσδιοριστικό της φυσιογνωμίας της.\n- Όπως όμως η κυβέρνηση έτσι και πολλοί απερχόμενοι δήμαρχοι δεν διεκδικούν την ψήφο για τα πεπραγμένα της θητείας τους αλλά για τα δώρα που μοιράζουν λίγο πριν από τις εκλογές.\n- Ο λόγος είναι προφανής και δύσκολα κρύβεται με τις προπαγανδιστικές ωραιοποιήσεις. Ο δήμος ή η κυβέρνηση σε τέτοιες περιπτώσεις δεν έχουν πολιτική που να την διεκδικούν ως δική τους.\n- Δεν είναι πολιτική όταν τάζεις ένα πενηντάρικο μια μέρα πριν τις εκλογές ως κυβέρνηση, ή όταν μοιράζεις ένα πενηντάρικο ως υποψήφιος δήμαρχος ένα βράδυ πριν τις εκλογές, ότι αυτό συνάδει με οποιαδήποτε πολιτική αλλά ταιριάζει απόλυτα με πολιτικαντισμό ή αλλιώς με κουτόχορτο που το 2019 μάλλον δεν τρώγεται αφού ο “δικαιούχος” πίνει τις μπύρες του με το πενηντάρικο αλλά σε μαυρίζει κιόλας εκδικητικά στην κάλπη είτε είσαι πρωθυπουργός, είτε υποψήφιος δήμαρχος.\nΥΓ1. Σήμερα δεν υπάρχει δυσκολία σε έναν ψηφοφόρο να αλλάξει κόμμα, πόσο μάλλον δημοτική παράταξη καθώς ξεθώριασαν οι ιδεολογικές διαφορές και υπερισχύουν οι προτάσεις και τα προγράμματα.\nΥΓ2. Παρακολουθώντας την προεκλογική καμπάνια κομμάτων και δημοτικών παρατάξεων μένει η εντύπωση πως οι αποχωρούντες είτε κυβερνητικοί, είτε δημοτικοί στηρίζονται στο πενηντάρικο.\nΥΓ3. Όσο κρυφή είναι η κάλπη όταν είναι κλειστή τόσο μαρτυριάρα γίνεται όταν ανοίξει.\nΥΓ4. Δυστυχώς από το νέο δημοτικό συμβούλιο θα λείψει, καθώς περιέργως και εντελώς ακατανόητα δεν εκλέγεται, μια υπεύθυνη, ψύχραιμη, αξιολογότατη και απαραίτητη παρουσία. Αυτή του απερχόμενου προέδρου του Δημοτικού Συμβουλίου, του Δημητρίου Ράπτη.\nΥΓ5. Τί να περιμένει ένας υποψήφιος δήμαρχος από τα 50/ρικα όταν ανάγκασαν έναν πρωθυπουργό να προκυρήξει εκλογές;\nΠαρασκευή, 31 Μαΐου 2019 17:01\nΤρίτος ο Νίκος Μακρυγιάννης από την Αλεξάνδρεια σε διεθνές τουρνουά της Ουκρανίας (φώτο)\nΤρίτος ο ΜΑΚΡΥΓΙΆΝΝΗΣ ΝΙΚΟΣ σε διεθνές τουρνουά πάλης της Ουκρανίας.\nΕίχε 16 αντιπάλους με πολύ καλό αγωνιστικό επίπεδο, στην κατηγορία των 62 κιλών.\nΗ οικογένεια του αθλητή ευχαριστεί θερμά τους προπονητές του ΚΟΥΤΣΟΥΠΑΚΗ ΠΑΝΑΓΙΏΤΗ και ΙΑΚΩΒΙΔΗ ΘΕΜΗ.\nΟι χώρες που συμμετείχαν στο τουρνουά είναι: η Ουκρανία, η Ρουμανία, η Βουλγαρία, η Μολδαβία και η Ελλάδα.\nΠαρασκευή, 31 Μαΐου 2019 15:04\nΠαρασκευή, 31 Μαΐου 2019 11:02\nΠώς ψηφίζω την δεύτερη Κυριακή στις επαναληπτικές εκλογές 2019. Δείτε τι ισχύει για ψηφοφόρους, δικαστικούς αντιπροσώπους και μέλη εφορευτικής επιτροπής. Εγκύκλιος του υπουργείου Εσωτερικών.\nΣύμφωνα με εγκύκλιο του υπουργείου Εσωτερικών οι επαναληπτικές εκλογές της Κυριακής για Περιφέρειες και Δήμους θα γίνουν στα ίδια εκλογικά τμήματα που χρησιμοποιήθηκαν στην πρώτη ψηφοφορία.\nΗ ψηφοφορία θα διεξαχθεί με τις ίδιες εφορευτικές επιτροπές, τους ίδιους δικαστικούς αντιπροσώπους και τους ίδιους εφόρους αντιπροσώπων της δικαστικής αρχής.\nΗ ψηφοφορία επαναλαμβάνεται μόνο για την εκλογή περιφερειάρχη και δημάρχου και, ως εκ τούτου, δεν απαιτείται σταυρός προτίμησης σε υποψήφιους συμβούλους.\nΕντούτοις, ψηφοδέλτια με σταυρούς προτίμησης δεν προσμετρούνται ως άκυρα.\nΠαρασκευή, 31 Μαΐου 2019 10:45\nΠαρασκευή, 31 Μαΐου 2019 10:44\nΝέο απορριμματοφόρο απέκτησε ο δήμος Αλεξάνδρειας (φώτο-βίντεο)\nΔΤ: Το πρωί της Παρασκευής 31 Μαΐου παραλήφθηκε από το Δήμο Αλεξάνδρειας το πρώτο απορριμματοφόρο μέσω διαγωνισμού για την προμήθεια τριών απορριμματοφόρων (το ένα δορυφορικό) για τις ανάγκες του Δήμου.\nΤο όχημα τριών αξόνων και χωρητικότητας 11 τόνων που παραλήφθηκε σήμερα είναι εργοστασίου κατασκευής MAN και διαθέτει καινούργια υπερκατασκευή Ελληνικής προέλευσης (Ήφαιστος) με δυνατότητα πλυσίματος των κάδων απορριμμάτων όλων των μεγεθών.\nΜετά τις απαραίτητες γραφειοκρατικές διαδικασίες, το όχημα θα τεθεί σε επιχειρησιακή χρήση.\nΤέλος, σύντομα αναμένεται να ολοκληρωθεί η προμήθεια και ενός τέταρτου καινούργιου απορριμματοφόρου για την κάλυψη αναγκών της Υπηρεσίας Καθαριότητας του Δήμου Αλεξάνδρειας.\nΠαρασκευή, 31 Μαΐου 2019 10:20\nΟ ΟΠΑΠ παρέδωσε, την Πέμπτη 30 Μαΐου 2019,πλήρως ανακαινισμένο, έναν από τους μεγαλύτερους ορόφους του παιδιατρικού νοσοκομείου «Η Αγία Σοφία».Πρόκειται για τον τέταρτο όροφο του νοσοκομείου, ο οποίος περιλαμβάνει δύο νοσηλευτικές μονάδες, συνολικής έκτασης 1.610 τετραγωνικών μέτρων και δυναμικότητας 70 κλινών. Ο πλήρης εκσυγχρονισμός των νοσηλευτικών μονάδων εντάσσεται στο έργο ολικής ανακαίνισης που υλοποιεί ο ΟΠΑΠ στα παιδιατρικά νοσοκομεία «Η Αγία Σοφία» και «Παναγιώτης και Αγλαΐας Κυριακού».\nΤην τελετή εγκαινίων τίμησε με την παρουσία του ο Πρόεδρος της Δημοκρατίας κ. Προκόπιος Παυλόπουλος. Στην εκδήλωση παρευρέθηκε, επίσης,ο Υπουργός Υγείας, κ. Ανδρέας Ξανθός.\nΟ Εκτελεστικός Πρόεδρος του ΟΠΑΠ, κ. Καμίλ Ζίγκλερ,τόνισε: «Εδώ και περισσότερα από 60 χρόνια, η κοινωνική συνεισφορά αποτελεί αναπόσπαστο κομμάτι της ταυτότητας του ΟΠΑΠ. Ως υπεύθυνος και αξιόπιστος εταίρος της ελληνικής κοινωνίας, παρέχουμε υποστήριξη σε πολλούς τομείς, συμπεριλαμβανομένου του ευαίσθητου τομέα της Υγείας. Σήμερα είναι μια σημαντική ημέρα για την μακροπρόθεσμη πρωτοβουλία μας για την πλήρη ανακαίνιση των παιδιατρικών νοσοκομείων «Η Αγία Σοφία» και «Παναγιώτης και Αγλαΐα Κυριακού». Μέσα σε πέντε χρόνια από την έναρξη του έργου, έχουμε ανακαινίσει το 64% των δύο μεγαλύτερων παιδιατρικών νοσοκομείων της Ελλάδας. Από την πλευρά μου, θα ήθελα να ευχαριστήσω όλους όσοι εμπλέκονται σε αυτό το έργο, το οποίο υποστηρίζει έμπρακτα τη νέα γενιά της χώρας».\nΟ Διευθύνων Σύμβουλος του ΟΠΑΠ, κ. ΝτάμιανΚόουπ, δήλωσε: «Η δέσμευσή μας για τη στήριξη της κοινωνίας και τη δημιουργία ενός καλύτερου μέλλοντος για τη νέα γενιά της Ελλάδαςείναι στο υψηλότερο επίπεδο. Είμαστε, λοιπόν, πολύ υπερήφανοι για το φιλόδοξο έργο μας, που αφορά στην πλήρη ανακαίνιση των δύο μεγαλύτερων παιδιατρικών νοσοκομείων της χώρας.Μέχρι σήμερα, έχουμε παραδώσει 24 έργα, συμπεριλαμβανομένων 18 νοσηλευτικών μονάδων, που αλλάζουν τα δύο νοσοκομεία και προσφέρουν αναβαθμισμένο περιβάλλον νοσηλείας σε εκατοντάδες χιλιάδες παιδιά. Συνεχίζουμε τη σκληρή δουλειά, με την ίδια αφοσίωση, ώστε να ολοκληρώσουμε την ανακαίνιση των δύο νοσοκομείων».\nΑπό την πλευρά του ο Κοινός Διοικητής των ΔιασυνδεόμενωνΝοσοκομείων, κ. Εμμανουήλ Παπασάββας, δήλωσε: «Ο ΟΠΑΠ είναι πολύτιμος αρωγός μας. Από τη πρώτη στιγμή στάθηκε δίπλα μας, εντάσσοντας την ανακαίνιση των δύο μεγαλύτερων παιδιατρικών νοσοκομείων της χώρας στο πρόγραμμα Εταιρικής Υπευθυνότητάς του. Θέλω να ευχαριστήσω τη διοίκηση του ΟΠΑΠ για την ευγενή προσφορά και την άψογη συνεργασία από το 2014, που ξεκινήσαμε αυτό το μεγάλο έργο ζωής».\nΤα νέα έργα,στις δύο νοσηλευτικές μονάδες του παιδιατρικού νοσοκομείου «Η Αγία Σοφία»,περιλαμβάνουν τον πλήρη εκσυγχρονισμότων ηλεκτρομηχανολογικών εγκαταστάσεων και των συστημάτων κλιματισμού, θέρμανσης και εξαερισμού, καθώς και τον εφοδιασμό με τον απαραίτητο γραφειακό και ξενοδοχειακό εξοπλισμό. Πραγματοποιήθηκαν, επίσης, εκτενείς χρωματικές και διακοσμητικές παρεμβάσεις, οι οποίες δημιουργούν πλέον ένα ευχάριστο περιβάλλον νοσηλείας για τους μικρούς ασθενείς.\nΟ ΟΠΑΠ ξεκίνησετο έργο ανακαίνισης στα δύο νοσοκομεία «Η Αγία Σοφία» και «Παναγιώτης και Αγλαΐα Κυριακού» τον Απρίλιο του 2014, στο πλαίσιο του προγράμματος Εταιρικής Υπευθυνότητάς του.Μέχρι σήμερα έχει ολοκληρωθεί το 64% του έργου. Συνολικά, έχουνπαραδοθεί 24 έργα ανακαίνισης,μεταξύ των οποίων 18 νοσηλευτικές μονάδες, συνολικής έκτασης 11.540 τετραγωνικών μέτρων και δυναμικότητας 415 κλινών.


«Έσβησε» ψάχνοντας νοσοκομείο | δημοκρατία\n«Έσβησε» ψάχνοντας νοσοκομείο\nΜοιραία οδύσσεια για καθηγήτρια! Από τον Πύργο, τη διακόμισαν στο Ρίο και από εκεί στα Ιωάννινα\nΜία αδιανόητη τραγωδία εκτυλίχθηκε το Σάββατο με θύμα μία 52χρονη γυναίκα, η οποία άφησε την τελευταία της πνοή λόγω σοβαρού καρδιολογικού προβλήματος στη διαδρομή για το Πανεπιστημιακό Νοσοκομείο Ιωαννίνων.\nΗ 52χρονη γυναίκα, που ήταν καθηγήτρια Φιλοσοφίας του Πανεπιστημίου Μακεδονίας, συμμετείχε στο 28ο Διεθνές Συνέδριο Φιλοσοφίας στην Αρχαία Ολυμπία, όταν κατέρρευσε κατά τη διάρκεια περιπάτου στο κέντρο της Ολυμπίας.\nΤο ασθενοφόρο την παρέλαβε 19 λεπτά αργότερα και τη μετέφερε στο Νοσοκομείο Πύργου, όπου εκεί διαπιστώθηκε πως, λόγω της σοβαρότητας της κατάστασης, έπρεπε να μεταφερθεί στο Πανεπιστημιακό Νοσοκομείο του Ρίου.\nΟι γιατροί στο Νοσοκομείο του Πύργου διέγνωσαν κολποκοιλιακό διαχωρισμό, μία πάθηση που θεωρείται ιδιαίτερα σοβαρή και θα μπορούσε να αντιμετωπιστεί στο Πανεπιστημιακό Νοσοκομείο Ρίου.\nΩστόσο, η Θωρακοχειρουργική Κλινική στο Ρίο δεν λειτουργεί κι έτσι αποφασίστηκε η διακομιδή της στο Πανεπιστημιακό Νοσοκομείο Ιωαννίνων, όπου θα μπορούσε να αντιμετωπιστεί μία τέτοια οξύτατη κατάσταση. Από την Αρχαία Ολυμπία, λοιπόν, η άτυχη 52χρονη γυναίκα θα έπρεπε να φτάσει στα Ιωάννινα.\nΤέτοιου είδους παθήσεις όμως, όπως και στην περίπτωση του πρώην βουλευτή Πέτρου Τατσόπουλου, είναι τόσο σοβαρές, που ακόμα και τα δευτερόλεπτα έχουν σημασία. Για τον λόγο αυτόν ο Πέτρος Τατσόπουλος είχε μία εξαιρετική εξέλιξη στην υγεία του, παρά τη σοβαρή πάθηση, ενώ η 52χρονη γυναίκα δεν τα κατάφερε και ξεψύχησε στον δρόμο.\nΤελικά, η 52χρονη, η οποία ήταν σύζυγος του υποδιοικητή της Τραπέζης της Ελλάδος Ιωάννη Μουρμούρα, μεταφέρθηκε στο Γενικό Νοσοκομείο Αρτας όπου διαπιστώθηκε και επίσημα ο θάνατός της.\nΑυτό τo τραγικό περιστατικό δείχνει με τον πλέον άσχημο τρόπο πως οι άνθρωποι στην περιφέρεια είναι ανυπεράσπιστοι και αβοήθητοι μπροστά σε σοβαρά προβλήματα υγείας και στο έλεος της αδιαφορίας του κράτους.\nΧαρακτηριστικό για τη συγκεκριμένη τραγική υπόθεση είναι πως το τμήμα της Καρδιοχειρουργικής Μονάδας της Θωρακοχειρουργικής του Πανεπιστημιακού Νοσοκομείου στο Ρίο είναι έτοιμο, αλλά από το 2017 δεν λειτουργεί γιατί δεν υπάρχουν καρδιοχειρουργοί.


Ροντρίγκεθ: «Τελικός το ματς με τον Παναθηναϊκό» – Panathinaikos Kosmos\nΟ… λακωνικός Σέρχι Ροντρίγκεθ τόνισε πως το παιχνίδι της Αρμάνι Μιλάνο με τον Παναθηναϊκό (21:45) έχει χαρακτήρα τελικού για την ομάδα του.\nΟ Ισπανός γκαρντ ανέφερε χαρακτηριστικά: «Το παιχνίδι με τον Παναθηναϊκό θα είναι ένας ακόμη τελικός για εμάς. Στην Euroleague, κάθε παιχνίδι πρέπει να το αντιμετωπίζουμε ως καθοριστικό. Επομένως, κι αυτό το παιχνίδι δεν αποτελεί εξάιρεση».\nΠαράπονα για τη διαιτησία του Γκεστράνιους από Αλαφούζο σε Φούσεκ!


Τι Κανεις Ρε; - Ελληνικη λογοτεχνια (BKS.0198030)\nΑρχική > Βιβλία > Πεζογραφία > ΤΙ ΚΑΝΕΙΣ ΡΕ;\nΤΙ ΚΑΝΕΙΣ ΡΕ;\nΒΡΟΣΓΟΣ ΑΝΤΥ, ΧΟΥΣΝΗ ΕΛΕΝΑ στην κατηγορία ΕΛΛΗΝΙΚΗ ΛΟΓΟΤΕΧΝΙΑ\nΣυγγραφέας: ΒΡΟΣΓΟΣ ΑΝΤΥ, ΧΟΥΣΝΗ ΕΛΕΝΑ\nΌταν η δια ζώσης επαφή καταργείται, τι μπορεί να κάνει η τηλ-επαφή; Αιωρούμενοι στο κενό της φυσικής παρουσίας του αγαπημένου άλλου, δυο φίλοι επικοινωνούν, όπως παλιά, στέλνοντας γράμματα ο ένας στον άλλον. Εκεί, προσπαθούν να χωρέσουν τις αγωνίες, τους φόβους, σκέψεις που δεν μοιράστηκαν ποτέ, άλλες που μοιάζουν να αιωρούνται στο κενό αφού δεν βρίσκουν αυτιά ν' ακουμπήσουν κι αγκαλιά να εξομολογηθούν.\nΤι κάνεις, ρε; Αγωνία αδιάκοπη και φόβος ότι όλα αλλάζουν, εμείς αλλάζουμε, ο κόσμος αλλάζει, τα emoticons γίνονται η νέα γλώσσα, ενώ ένας διάδρομος μετακομίζει στο μπαλκόνι και ένας άγνωστος X αφήνει πίσω του μια ατζέντα γεμάτη σύμβολα και ερωτήματα. Στο "οπισθόφυλλο" του νέου βιβλίου που γράφεται ερήμην των ανθρώπων, τα παγκάκια φιλοξενούν ηλικιωμένους που δεν έχουν ξεχάσει να κουβεντιάζουν, νέους που συνεχίζουν να ερωτεύονται, τη Χάρλεϋ που χοροπηδά ενθουσιασμένη και σοκολάτες που για πρώτη φορά θα μοιραστούν. Ίσως και κάποια βιβλία που αναζητούν νέα ταξίδια και νέους αναγνώστες...\nΤΙ ΚΑΝΕΙΣ ΡΕ; (BKS.0198030)\nΤΙ ΚΑΝΕΙΣ ΡΕ; BKS.0198030 BKS.0198030 ΒΡΟΣΓΟΣ ΑΝΤΥ, ΧΟΥΣΝΗ ΕΛΕΝΑ ΒΡΟΣΓΟΣ ΑΝΤΥ, ΧΟΥΣΝΗ ΕΛΕΝΑ ΕΛΛΗΝΙΚΗ ΛΟΓΟΤΕΧΝΙΑ Κατηγορία: ΕΛΛΗΝΙΚΗ ΛΟΓΟΤΕΧΝΙΑ •ΒΡΟΣΓΟΣ ΑΝΤΥ, ΧΟΥΣΝΗ ΕΛΕΝΑ στην κατηγορία ΕΛΛΗΝΙΚΗ ΛΟΓΟΤΕΧΝΙΑ ISBN: 978-618-5602-01-7 Συγγραφέας: ΒΡΟΣΓΟΣ ΑΝΤΥ, ΧΟΥΣΝΗ ΕΛΕΝΑ Εκδοτικός οίκος: ΚΥΦΑΝΤΑ Σελίδες: 158 Διαστάσεις: 14Χ21 Ημερομηνία Έκδοσης: Ιούλιος 2021 Όταν η δια ζώσης επαφή καταργείται, τι μπορεί να κάνει η τηλ-επαφή; Αιωρούμενοι στο κενό της φυσικής παρουσίας του αγαπημένου άλλου, δυο φίλοι επικοινωνούν, όπως παλιά, στέλνοντας γράμματα ο ένας στον άλλον. Εκεί, προσπαθούν να χωρέσουν τις αγωνίες, τους φόβους, σκέψεις που δεν μοιράστηκαν ποτέ, άλλες που μοιάζουν να αιωρούνται στο κενό αφού δεν βρίσκουν αυτιά ν' ακουμπήσουν κι αγκαλιά να εξομολογηθούν. Τι κάνεις, ρε; Αγωνία αδιάκοπη και φόβος ότι όλα αλλάζουν, εμείς αλλάζουμε, ο κόσμος αλλάζει, τα emoticons γίνονται η νέα γλώσσα, ενώ ένας διάδρομος μετακομίζει στο μπαλκόνι και ένας άγνωστος X αφήνει πίσω του μια ατζέντα γεμάτη σύμβολα και ερωτήματα. Στο "οπισθόφυλλο" του νέου βιβλίου που γράφεται ερήμην των ανθρώπων, τα παγκάκια φιλοξενούν ηλικιωμένους που δεν έχουν ξεχάσει να κουβεντιάζουν, νέους που συνεχίζουν να ερωτεύονται, τη Χάρλεϋ που χοροπηδά ενθουσιασμένη και σοκολάτες που για πρώτη φορά θα μοιραστούν. Ίσως και κάποια βιβλία που αναζητούν νέα ταξίδια και νέους αναγνώστες... ΤΙ ΚΑΝΕΙΣ ΡΕ;


❱❱ Τεχνικές που βοηθούν στην εσωτερική ισορροπία, στο ξεπέρασμα των δυσκολιών και στη θετική αντιμετώπιση της ζωήςΑλλαξε όταν θες και όσο μπορείς τη ζωή σου! Μάθε να λες και «ναι» και «όχι»! Ζήσε με πάθος! Σκέψου μόνο θετικά! Αγάπησε τα λάθη σου! Διώξε ό,τι αρνητικό υπάρχει γύρω σου! Γέλα όσο θες!\nΥπάρχουν τόσα ερεθίσματα γύρω μας για να πραγματοποιήσουμε αλλαγές στην καθημερινότητά μας, στην προσωπικότητά μας, στη στάση ζωής μας, στον τρόπο που διαχειριζόμαστε καθετί.\nΟ ποιητής Κ. Καβάφης μάς προτρέπει να σκεφτούμε εμάς και γύρω από εμάς:\n«Οσο είναι εφικτό./\nΧωρίς περίσκεψιν, χωρίς λύπην, χωρίς αιδώ/\nμεγάλα κ’ υψηλά τριγύρω μου έκτισαν τείχη./\nΚαι κάθομαι και απελπίζομαι τώρα εδώ./\nΑλλο δεν σκέπτομαι: τον νουν μου τρώγει αυτή η τύχη·/\nδιότι πράγματα πολλά έξω να κάμω είχον./\nA, όταν έκτιζαν τα τείχη πώς να μην προσέξω./\nAλλά δεν άκουσα ποτέ κρότον κτιστών ή ήχον./\n«Τα τείχη», Κ.Π. Καβάφης\n•Στο ταξίδι με γνώμονα την αυτογνωσία, δίνουμε μια καινούργια ευκαιρία στον εαυτό μας για τη βελτίωσή του με στόχο:\n•Ενα νέο ξεκίνημα στη ζωή μας.\n•Ενα νέο φως και μια λάμψη σε ό,τι νέο προσπαθούμε.\n•Ανακάλυψη και αποδοχή του εαυτού μας.\n•Εύρεση και σχεδιασμό επιθυμιών και επιλογών.\n•Ισορροπία, ευεξία, ευχαρίστηση και ευτυχία.\n•Ενας άνθρωπος που διαθέτει αυτογνωσία δρα ουσιαστικά και πιο συγκροτημένα από ό,τι κάποιος που δεν έχει καλλιεργήσει και δεν εφαρμόζει αυτή την τεχνική και δεξιότητά του. Οι ψυχολογικές επιστημονικές έρευνες δείχνουν πως τα άτομα που επεξεργάζονται και κατακτούν την αυτογνωσία έχουν καλύτερη ψυχολογική υγεία και ισορροπία, διατηρούν μια θετική στάση ζωής και ενεργούν με σθένος και τόλμη προς την υλοποίηση των στόχων τους. Επίσης είναι περισσότερο δραστήρια, δημιουργικά, ήπια και υποστηρικτικά απέναντι στον εαυτό τους και τους άλλους, στις δύσκολες και καθοριστικές στιγμές.\nΕίναι ουσιώδες να μπορεί ο καθένας να βρει χρόνο για να συνδεθεί με τον εαυτό του, να αφουγκραστεί πώς αισθάνεται και πώς βιώνει τις καταστάσεις στο τώρα. Αυτό μπορεί να γίνει ειδικά το βράδυ, λίγο πριν κοιμηθούμε, που έχουμε την ηρεμία για διαλογισμό, κρατώντας και λίγες σημειώσεις σε ένα τετράδιο.\nΝα μπορούμε να «ακούσουμε» το συναίσθημα που βιώνει ο άλλος, την κατάσταση που περνά αλλά και πώς εκφράζεται, τι προσπαθεί να δείξει. Σημαντική εδώ είναι η ενσυναίσθηση και όχι η επικριτική διάθεση.\nΟ γραπτός λόγος είναι ένας τρόπος αποφόρτισης και έκφρασης, αλλά ταυτόχρονα μπορούμε να συνδέσουμε τα συναισθήματα και τις εσωτερικές εμπειρίες που βιώνουμε.\nΕάν υπερέχουν οι αρνητικές, τότε μια καλή γραπτή άσκηση είναι να γράψετε για ποια πράγματα είστε ικανοποιημένοι και ευγνώμονες στη ζωή σας, κάτι το οποίο οι έρευνες υποστηρίζουν ότι μπορεί να σταθεροποιήσει την αίσθηση ικανοποίησης και χαράς.\nΑν κανείς βάλει καθημερινά στο πρόγραμμά του αυτή τη διαδικασία, τότε θα δει τα αποτελέσματα και θα την αποδεχθεί ως μια θετική εμπειρία.\nΔΥΣΚΟΛΗ Η ΑΠΟΔΟΧΗ ΤΗΣ ΚΡΙΤΙΚΗΣ\nΤο να ζητήσει κάποιος την ειλικρινή άποψη των άλλων σχετικά με τον ίδιο φαίνεται άβολο και δύσκολο, καθώς χρειάζεται να είναι προετοιμασμένος να ακούσει και πράγματα που ίσως δεν είναι αναμενόμενα και ευχάριστα.\nΕτσι όμως θα μπορέσει κανείς να δει τον εαυτό του από μια άλλη οπτική, ενισχύοντας τα θετικά στοιχεία και τροποποιώντας τα αρνητικά.\nΕίναι σημαντικό να ζητηθεί η άποψη ανθρώπων που πραγματικά έχουν αποδείξει ότι έχουν ειλικρινή προαίρεση να βοηθήσουν και όχι απλώς να κρίνουν αυστηρά.\nΣτην πορεία, και όσο κανείς αποκτά καλύτερη επαφή με τα συναισθήματά του και αυτογνωσία, μπορεί να ξεχωρίσει άτομα και καταστάσεις, θα είναι πιο εύκολο να καταλάβει ποιοι διοχετεύουν αυθεντική και ισορροπημένη ανατροφοδότηση και στήριξη.\nΣε όλη αυτή τη διαδικασία προσωπικής ανίχνευσης και αναγνώρισης είναι καθοριστικό ο καθένας να προσεγγίζει τις εσωτερικές του αισθήσεις με καλή διάθεση, γνωρίζοντας ότι αυτό είναι ένα ταξίδι έρευνας, αναγνώρισης και αποδοχής.\nΗ αρνητική κριτική του εαυτού, η αυστηρότητα, η απόρριψη εσωτερικών διεργασιών που ίσως δεν είναι αρεστές δεν θα βοηθήσουν προς τον δρόμο της αυτογνωσίας, αντίθετα θα δημιουργήσουν ένταση, αγωνία και στρες.\nΗ αυτογνωσία είναι ένα θέμα πλούσιο, πολύπλευρο και πολυδιάστατο σε εμπειρίες, και ίσως να μην καταφέρει εξαρχής κανείς να κατανοήσει πλήρως τον εαυτό του.\nΟυσιαστικά όμως είναι το ίδιο το ταξίδι που δίνει την κατανόηση, την ανάπτυξη, την ανάταση, την εξέλιξη και κυρίως την αγάπη προς τον εαυτό μας, ώστε να τον εμπιστευτούμε και να συνεχίσουμε αργά και σταθερά την εξερεύνησή του.


Μ.Τσαβούσογλου: «Κακώς θεώρησε ο Μητσοτάκης ότι αποσύραμε το Oruc Reis - Μας ρώτησε; - Ξυπνήστε ρε\nΜ.Τσαβούσογλου: «Κακώς θεώρησε ο Μητσοτάκης ότι αποσύραμε το Oruc Reis - Μας ρώτησε;\n«Η Ελλάδα λειτουργεί με τα κόμπλεξ μιας μικρής χώρας» δήλωσε κάνοντας επίθεση στον πρωθυπουργό Κ.Μητσοτάκη και την ΠτΔ Κατερίνα Σακελλαροπούλου ο Τούρκος ΥΠΕΞ Μ.Τσαβούσογλου καθώς και οι δύο είχαν θεωρήσει την αποχώρηση του Oruc Reis ως «υποχώρηση» ενώ όπως ανακοινώθηκε από την Άγκυρα πρόκειται απλά για μια συντήρηση του τουρκικού ερευνητικού σκάφους.\nΜιλώντας στο τηλεοπτικό δίκτυο NTV, ο Μεβλούτ Τσαβούσογλου δήλωσε: «Ο Έλληνας πρωθυπουργός είπε καλό βήμα. Η Ελληνίδα πρόεδρος είπε υποχώρηση. Ας μας ρωτούσαν να το λέγαμε πως επέστρεψε για συντήρηση. Μάλλον μιλούν στο κοινό τους».\nΕνώ για ακόμη μία φορά ο Τούρκος υπουργός Εξωτερικών, κατηγόρησε την Ελλάδα για μαξιμαλιστικές θέσεις.\n«Η Ελλάδα ας πούμε τώρα μπορεί να πει πως δεν ισχύει ο χάρτης της Σεβίλλης και μαξιμαλιστικές θέσεις της δεν ισχύουν»\nΓια τη μη έκδοση νέας Navtex στην Ανατολική Μεσόγειο είπε:\nΚαι συνέχισε, με αιχμές για την Ελλάδα και τη Γαλλία: «Η Ελλάδα κινείται κι ενεργεί σαν μικρή χώρα. Μια χώρα που έχει δίκιο, όπως εμείς, είναι έτοιμη να το υπερασπιστεί απέναντι σε όλους. Υπάρχουν κυρώσεις, που καθοδηγούνται από τη Γαλλία, την Ελλάδα και τη Νότια Κύπρο. Αυτές οι τρεις χώρες δουλεύουν πάνω σε αυτές τις κυρώσεις. Ωστόσο, υπάρχουν χώρες μέσα στην Ευρωπαϊκή Ένωση, που λένε όχι σε αυτές τις κυρώσεις».


Αθήνα -Δυνατότητα παράδοσης αυθημερόν--EXPRESS\nΤο pharm16.gr μπορεί να σας παραδόσει εντός της ίδιας μέρας την παραγγελία σας, κατόπιν τηλεφωνικής συννενόησης, στις παρακάτω περιοχές με επιπλέον κόστος 2,50 €.\nΚέντρο Αθήνας ,Ομόνοια,Σύνταγμα, Αμπελόκηποι, Γκύζη, Νεάπολη, Κολωνάκι, Εξάρχεια, Πλατεία Μαβίλη, Βύρωνας, Καισαριανή, Παγκράτι, Π.Ψυχικό, Νέο Ψυχικό, Φιλοθέη, Χαλάνδρι, Χολαργός,Βάρκιζα,Βούλα, Βουλιαγμένη, Γλυφάδα, Αργυρούπολη, Ηλιουπολη, Άλιμος.\nΓια τις υπόλοιπες περιοχές το κόστος είναι 5,50 €\nΣε περίπτωση που κάποιο προϊόν δεν είναι διαθέσιμο θα σας ενημερώσουμε με email ή τηλεφωνικώς για την πορεία της παραγγελίας σας. Σε περίπτωση που κάποιο από τα προϊόντα δεν είναι διαθέσιμο στο φαρμακείο, ο χρόνος αναμονής ενδέχεται να φτάσει τις 3 - 4 εργάσιμες μέρες (ΔΕΥ-ΠΑΡ) και θα ενημερωθείτε άμεσα γι αυτό.\nΤα προϊόντα που φέρουν την ένδειξη «ΑΜΕΣΑ ΔΙΑΘΕΣΙΜΟ» αποστέλλονται την ίδια μέρα της παραγγελίας με courier εκτός από περιόδους αιχμής ή προσωρινής έλλειψης.\nΑποστολή στο χώρο σας: Η παραγγελία σας αποστέλλεται στο χώρο που θα μας υποδείξετε. Η εταιρεία ταχυμεταφορών θα προσπαθήσει να σας παραδώσει στο επιλεγμένο χρονικό διάστημα.\nΠαραλαβή από Τοπικό Γραφείο Courier: Εάν ζείτε σε απομακρυσμένη ή δυσπρόσιτη περιοχή (αλλά κινείστε στο κοντινό εμπορικό κέντρο) ή εάν - για οποιοδήποτε λόγο - σας διευκολύνει να παραλάβετε εσείς την παραγγελία σας από κάποιο σημείο, τότε αυτή η επιλογή είναι για εσάς η καλύτερη λύση.\nΑυθημερόν Παράδοση : Οι αυθημερόν παραδόσεις είναι εφικτές για συγκεκριμένους ΤΚ, από Δευτέρα έως Σάββατο (εκτός αργιών) μέχρι τις 16:00 και εφόσον τα προϊόντα είναι άμεσα διαθέσιμα & κατόπιν συννενοήσης με το κατάστημα για το κόστος της μεταφοράς.\nΜεταφορική Εταιρεία : Οι εταιρίες ταχυμεταφορών που μπορούν να σας παραδώσουν την παραγγελία σας είναι η ACS & SPEEDEX Courier .\nΓια αγορές άνω των 39,00 € και μέχρι έξι κιλά (6kg) σε βάρος ή όγκο η αποστολή είναι ΔΩΡΕΑΝ,σε περίπτωση που τα ξεπεράσετε θα δείτε τα μεταφορικά ακριβώς πριν την ολοκλήρωση της παραγγελίας σας. H παράδοση των προϊόντων στο χώρο σας γίνεται με εταιρία ταχυμεταφορών (courier) την σε μια με δύο εργάσιμες ημέρες. Για κάποιες απομακρυσμένες περιοχές ο χρόνος παράδοσης μπορεί να φτάσει τις 2-3 εργάσιμες μέρες. Για παραγγελίες μικρότερες των 39,00 € τα έξοδα αποστολής 2 ευρώ ακόμα και σε δυσπρόσητες περιοχές. Όταν ο τρόπος πληρωμής είναι με αντικαταβολή, υπάρχει extra χρέωση 1,50 ευρώ.\nΠαραγγελίες έως 3 κιλά αποστέλλονται με κόστος 15€.( ενδέχεται να υπάρξει μια μικρή επιπλέον επιβάρυνση σε ορισμένες περιοχές -ζώνες και θα γίνει ενημέρωση).\nΣτο pharm16.gr μπορείτε να παραγγείλετε τριών (3) μεγεθών χάρτινες τσάντες (υψηλής αισθητικής) για συσκευασίες δώρων, οι οποίες χρεώνονται κατά το στάδιο της τιμολόγησης (με 1€) τις οποίες μπορείτε να ζητήσετε κατά την διαδικασία της παραγγελίας αναγράφοντας την ποσότητα στο χώρο των παρατηρήσεων.\nΓια τις παραγγελίες που παραλαμβάνονται απο το φαρμακείο το σύστημα του pharm16.gr δεν δεσμεύει τα προϊοντα. Για να παραλάβετε την παραγγελία σας από το φαρμακείο παρακαλούμε επιλέξτε παραλαβή απο το φαρμακείο μας. Όταν η παραγγελία σας είναι έτοιμη ενημερώνεστε στο ηλεκτρονικό σας ταχυδρομείο για να περάσετε να παραλάβετε, οι παραγγελίες παραμένουν στο κατάστημα για τρείς εργάσιμες ημέρες.Οι παραλαβές από το φαρμακείο γίνονται Δευτέρα έως Παρασκευή κατά τις ώρες λειτουργίας του 08:00 έως 22:00 και Σάββατο 08:00 έως 20:00.\nΤα προϊόντα Ψυγείου αποστέλλονται εκτός του Νομού Αττικής με παγοκύστες,για τη δική σας ασφάλεια και προστασία, αλλά με ευθύνη του πελάτη.(Με προϋπόθεση να έχουν εξοφληθεί)


08/07/19 - Θεσπρωτικοί Αντίλαλοι\nΘΕΣΠΡΩΤΙΚΟΙ ΑΝΤΙΛΑΛΟΙ Αυγούστου 07, 2019 0\nΑναρτήθηκε από ΘΕΣΠΡΩΤΙΚΟΙ ΑΝΤΙΛΑΛΟΙ στις Αυγούστου 07, 2019 Δεν υπάρχουν σχόλια:\n«ΘΕΣΠΡΩΤΙΚΟΙ ΑΝΤΙΛΑΛΟΙ» Σαράντα δύο (42) χρόνια στην υπηρεσία του Θεσπρωτικού λαού\n(Το πρώτο φύλλο της εφημερίδας μας, με ημερομηνία 7/7/΄77)\nΉταν 7/7/1977 όταν εκδόθηκε το πρώτο φύλλο των «ΘΕΣΠΡΩΤΙΚΩΝ ΑΝΤΙΛΑΛΩΝ» με ιδρυτή, εκδότη και διευθυντή τον αείμνηστο Σπύρο Τσώνη. Πολλοί ήταν εκείνοι που ανταποκρίθηκαν στο κάλεσμα του ιδρυτή της εφημερίδας μας και εργάστηκαν αφιλοκερδώς όλα αυτά τα χρόνια που πέρασαν για να προωθηθούν πολλά ζητήματα που αφορούσαν τον ακριτικό νομό μας στον οποίο πολλά άλλαξαν, αλλά και πολλά παραμένουν ίδια. Οφείλουμε να εκφράσουμε τις θερμές μας ευχαριστίες σε όλους.\nΓια 35 ολόκληρα χρόνια ο ιδρυτής της εφημερίδας μας, ο Σπύρος Τσώνης, μέχρι που έφυγε από τη ζωή, το 2011 έδωσε το "είναι" του, μέσω της εφημερίδας κι όχι μόνο, ώστε να προωθηθούνε λύσεις για μικρά και μεγάλα προβλήματα, αλλά και να αναδειχθούνε τα πλεονεκτήματα της περιοχής μας για μια βιώσιμη ανάπτυξη, ώστε να πάψει κάποια στιγμή αυτός ο τόπος, η ακριτική Θεσπρωτία, να είναι τόπος καταγωγής μεταναστών.\nΑπό το 2012 και μέχρι σήμερα τη διεύθυνση τη εφημερίδας έχει αναλάβει ο γράφων, Κων/νος Σπ. Τσώνης, όπου ίσως μέσα από ένα διαφορετικό πρίσμα προσπαθώ να ανταποκριθώ στις ανάγκες της σύγχρονης εποχής, με τα όποια διαφορετικά προβλήματα και συνθήκες της εποχής που ζούμε. Το αν το καταφέρνουμε καλά τα τελευταία 7 χρόνια, τα μνημονιακά, με ό,τι αυτό συνεπάγεται για την έκδοση μιας επαρχιακής εφημερίδας, μπορούνε να το κρίνουνε όσοι μας διαβάζουν και μας παρακολουθούνε συστηματικά.\nΠολλά όμως είναι τα προβλήματα που αντιμετωπίζει ακόμη σήμερα η θεσπρωτική κοινωνία. Άλλα που οφείλονται στην κεντρική πολιτική εξουσία, άλλα σε αντικειμενικούς παράγοντες και άλλα σε τοπικής προέλευσης …εμπόδια! Σε όποια κατηγορία και αν ανήκουν τα προβλήματα του τόπου μας, θα συνεχίσουμε με όλες μας τις δυνάμεις να τα προβάλλουμε και να προωθούμε λύσεις και απόψεις. Θα συνεχίσουμε όμως να προβάλλουμε και τα θετικά και τις ομορφιές του τόπου μας, καθώς και τα συγκριτικά πλεονεκτήματα της Θεσπρωτίας για μια βιώσιμη οικονομική, κοινωνική και πολιτισμική ανάπτυξη.\nΣτοιχεία και χαρακτηριστικά που επιβάλλεται πλέον να αξιοποιήσουμε ώστε να μπορέσει αυτός ο τόπος να κρατήσει στα εδάφη της τη νέα γενιά που ομολογουμένως έχει πολύ δυναμικά στοιχεία, μόρφωση και καλύτερη γνώση για την αξιοποίηση των πλεονεκτημάτων του τόπου μας.\nΑυτό τον αγώνα θα τον συνεχίσουμε, χωρίς περιαυτολογίες και τυμπανοκρουσίες. Καλούμε επ’ ευκαιρίας όσους βράζει το αίμα τους και το λέει η καρδιά τους να συμμετέχουν σε αυτή μας την προσπάθεια.\nΓνωρίζουμε ότι υπάρχει στη Θεσπρωτία ένα συντηρητικό αίσθημα, κατάλοιπο μιας άλλης εποχής. Γνωρίζουμε όμως, επίσης, ότι στη Θεσπρωτία υπάρχει πλέον πολύς κόσμος που έχει αυξημένη αντίληψη και γνώση για τα όσα συμβαίνουν γύρω του και επιθυμεί να δει τον τόπο του να μπει σε μια νέα φάση, πέρα από το ψευτοβόλεμα του πρόσφατου παρελθόντος. Είναι πλέον αρκετά ώριμες οι συνθήκες για να αντιληφθούμε όλοι μας, το τι πραγματικά συνέβαινε στον κόσμο τα χρόνια που εμείς κοροϊδεύαμε τους εαυτούς μας. Η αλήθεια δεν είναι πάντοτε ωραία, είναι όμως πάντα χρήσιμη και ενίοτε σωτήρια. Σε αυτή τη γραμμή κινούμαστε, προσπαθώντας να υποδεχτούμε ένα καλύτερο μέλλον έστω και μια μέρα νωρίτερα, αδιαφορώντας για όσους τραβάνε το παρελθόν από τα μαλλιά, μήπως και ξεβολευτούν και ζήσει και κανένας άλλος. Εκεί πιστεύουμε ότι θα κριθούν πολλά για το μέλλον του τόπου και εκεί δίνουμε τη μάχη. Στο πεδίο των αντιλήψεων, της κοινωνικής προσφοράς και της ανάπτυξης για τους πολλούς. Το παλιό σλόγκαν της εφημερίδας μας άλλωστε, ισχύει και σήμερα: «Στην υπηρεσία του θεσπρωτικού λαού». Και όταν λέμε λαού, εννοούμε της πλειονότητας του πληθυσμού σε αντίθεση με την οπισθοδρομική και ξεπερασμένη οικονομική και πολιτική ελίτ του τόπου, η οποία μπορεί να ξέρει τον τρόπο να κερδίζει τις εκλογές, δεν ενδιαφέρεται όμως για τη ζωή και την εξέλιξη των Θεσπρωτών και της Θεσπρωτίας. Ήρθε η ώρα να αλλάξουν οι συσχετισμοί. Και σε αυτό τον αγώνα –που δεν είναι μόνο τοπικός- θα είμαστε παρόντες.\nΕυχαριστούμε θερμά όλους τους αναγνώστες και συνδρομητές μας οι οποίοι είναι οι μοναδικοί χορηγοί της εκδοτικής και δημοσιογραφικής μας προσπάθειας και οι τελικοί κριτές μας.\nΜε θερμές ευχαριστίες προς όλους τους συνεργάτες και συνοδοιπόρους και προς όλους τους συνδρομητές μας!\nΚων/νος Σπ. Τσώνης\nΥ.Γ. Για να λαμβάνετε την εφημερίδα μας γίνετε συνδρομητές με ένα μήνυμα!\nΕνημερώνουμε τους αναγνώστες του site μας ότι μπορούν εύκολα με ένα μήνυμα να γίνουνε συνδρομητές της έντυπης έκδοσης της εφημερίδας μας. Στείλτε μας τα στοιχεία σας (Ονοματεπώνυμο, διεύθυνση) στο τηλέφωνο 6945114015 ή στο email: antilaloi1977@gmail.com ή στη σελίδα μας στο facebook: Θεσπρωτικοί Αντίλαλοι - thesprotikoiantilaloi.gr και η εφημερίδα μας θα σας αποστέλλεται κάθε Πέμπτη στην ταχυδρομική διεύθυνση που θα μας δώσετε.\nΤο κόστος της συνδρομής είναι\nΕτήσια συνδρομή: 40 ευρώ\nΕξαμηνιαία συνδρομή: 20 ευρώ\nΗ συνδρομή ισχύει μόνο για το διάστημα που ζητήσετε, χωρίς υποχρέωση ανανέωσης.\nΥπενθυμίζουμε στους αναγνώστες της ιστοσελίδας μας ότι η πρόσβαση είναι ΔΩΡΕΑΝ. Όσοι επιθυμούν να στηρίξουν την προσπάθειά μας, μπορούν να το κάνουν με οικονομική ενίσχυση στον κάτωθι τραπεζικό λογαριασμό\nΑΡ. ΛΟΓ/ΜΟΥ: 347/940983-18\nΔΙΚΑΙΟΥΧΟΣ: ΤΣΩΝΗΣ ΚΩΝ/ΝΟΣ\nΠαρακαλούμε όσοι εξοφλείτε τη συνδρομή σας ή αποστέλλετε οικονομική ενίσχυση, να μας αποστέλλετε και τα στοιχεία σας ώστε να εκδίδουμε και τη νόμιμη απόδειξη!\nΑπόψε η προβολή της ταινίας Notorious (Ο Περιβόητος) από την Κινηματογραφική Λέσχη Ηγουμενίτσας\nΗ ταινία φημίζεται για δυο συγκεκριμένες σκηνές: Μια από αυτές είναι η σκηνή στην οποία η Ίνγκριντ Μπέργκμαν κρατάει κρυμμένο στο χέρι της το κλειδί από το κελάρι, όπου ο εραστής της, Κάρι Γκραντ, πρόκειται να ψάξει για στοιχεία που πρόκειται να ενοχοποιήσουν το σύζυγό της που υποδύεται ο Κλοντ Ρέινς. Ο Χίτσκοκ μετακινεί την κάμερα από το μπαλκόνι της εσωτερικής σκάλας της έπαυλης καταγράφοντας τον κόσμο που παρίσταται στη δεξίωση κι ύστερα εστιάζει το φακό στο χέρι της Μπέργκμαν, όπου βρίσκεται κρυμμένο το κλειδί του κελαριού. Η άλλη διάσημη σκηνή της ταινίας αφορά ένα από τα φιλιά που η Μπέργκμαν ανταλλάσσει με τον Κάρι Γκραντ, το οποίο διαρκεί δυόμιση λεπτά. Ο κώδικας Χέιζ απαγόρευε την απεικόνιση φιλιών που ξεπερνούσαν τη διάρκεια των 3 δευτερολέπτων. Έτσι ο σκηνοθέτης προκειμένου να μην περάσει από λογοκρισία, έβαλε τους δυο ηθοποιούς να φιλιούνται για 3 δευτερόλεπτα και έπειτα να ανταλλάσσουν γλυκόλογα ο ένας στο αυτί του άλλου, εναλλάσσοντας έτσι το παθιασμένο φιλί με τους ψιθύρους


Ευρωζώνη: Στα 18,7 δισ. ευρώ το εμπορικό πλεόνασμα τον Σεπτέμβριο | Capital\nΠαρασκευή, 15-Νοε-2019 12:01\nΠλεόνασμα €18,7 δισ. κατέγραψε η Ευρωζώνη στο εμπορικό της ισοζύγιο τον Σεπτέμβριο, σύμφωνα με τα στοιχεία που ανακοίνωσε σήμερα η Eurostat.\nΣύμφωνα με τα στοιχεία της ευρωπαϊκής στατιστικής υπηρεσίας, οι εξαγωγές της Ευρωζώνης ανήλθαν σε €196,2 δισ. τον Σεπτέμβριο του 2019, αυξημένες κατά 5,2% σε σύγκριση με τον Σεπτέμβριο του 2018 (€186,5 δισ.)\nΟι εισαγωγές της Ευρωζώνης, στο μεταξύ, διαμορφώθηκαν σε €177,6 δισ. εμφανίζοντας αύξηση 2,1% σε σύγκριση με το Σεπτέμβριο του 2018 (€173,9 δισ.).


Ακμή: Μύθοι και Πραγματικότητα - Acnelaser\nΑκμή: Μύθοι και Πραγματικότητα\nΗ ακμή μπορεί να υποχωρήσει μέσω του συχνού πλυσίματος του προσώπου.\nΗ ακμή δεν είναι το αποτέλεσμα του βρώμικου δέρματος και η βρωμιά δεν οδηγεί από μόνη της σε απόφραξη των πόρων. Το συχνό πλύσιμο του προσώπου δεν προλαμβάνει την εμφάνιση ακμής αλλά, στην πραγματικότητα, ερεθίζει το δέρμα με ενδεχόμενη επακόλουθη απόφραξη των πόρων. Θα πρέπει να επιλέξετε ένα κατάλληλο προϊόν για τον καθαρισμό της επιδερμίδας σας και να μην πλένετε το πρόσωπό σας σε υπερβολικό βαθμό, να μην το τρίβετε και να μην χρησιμοποιείτε ερεθιστικά προϊόντα.\nΜόνο οι έφηβοι εμφανίζουν ακμή.\nΠαρόλο που η ακμή εμφανίζεται με μεγάλη συχνότητα κατά την περίοδο της εφηβείας, πιθανόν λόγω των διαφόρων ορμονικών και άλλων αλλαγών που συμβαίνουν, είναι γεγονός ότι υπάρχουν και πολλοί ενήλικες που έχουν ή εμφανίζουν ακμή. Η ακμή στους ενήλικες μπορεί είτε να συνεχίζεται από την εφηβεία ή να εμφανιστεί για πρώτη φορά σε ηλικία άνω των 25 ετών και εμφανίζεται με μεγαλύτερη συχνότητα στις γυναίκες σε σχέση με τους άνδρες. Παράλληλα, σε πιο σπάνιες περιπτώσεις η ακμή μπορεί να εμφανιστεί κατά τη διάρκεια της νεογνικής, βρεφικής ή/και παιδικής ηλικίας.\nΗ ακμή επηρεάζεται από τη διατροφή.\nΟ ρόλος της διατροφής και οι επιρροές που ενδεχομένως έχει στην εμφάνιση και την εξέλιξη της κοινής ακμής παραμένει αμφιλεγόμενος. Μεταξύ των τροφίμων που έχουν «κατηγορηθεί» είναι η σοκολάτα και οι λιπαρές τροφές, χωρίς να υπάρχουν όμως καταληκτικά δεδομένα. Σε κάποιες μελέτες έχει αποδειχθεί η θετική συσχέτιση μεταξύ ακμής και γαλακτοκομικών προϊόντων καθώς και κάποια συσχέτιση μεταξύ της κατανάλωσης υδατανθράκων και της ακμής. Ωστόσο, σε κάθε περίπτωση απαιτούνται περαιτέρω μελέτες για να διαπιστωθεί με έγκυρο και αξιόπιστο τρόπο η συσχέτιση μεταξύ της διατροφής και της ακμής.\nΔεν υπάρχει καμία θεραπεία για την ακμή.\nΥπάρχουν πολλές διαθέσιμες θεραπευτικές επιλογές για την αντιμετώπιση της ακμής. Το πρώτο βήμα, λοιπόν, που θα πρέπει να κάνετε είναι να ενημερωθείτε σχετικά με τις διαθέσιμες θεραπευτικές επιλογές για τη δική σας περίπτωση. Εκτός των φαρμάκων και των τοπικά εφαρμοζόμενων θεραπειών υπάρχουν και μη επεμβατικές θεραπείες, όπως η χρήση της φωτοδυναμικής θεραπείας (Photodynamic Therapy, PDT).\nΟ ήλιος μπορεί να σας βοηθήσει να απαλλαγείτε από την ακμή.\nΟ ήλιος δεν θα σας βοηθήσει να απαλλαγείτε από την ακμή. Δεν χρειάζεται να φοβάστε τον ήλιο, αλλά θα πρέπει να προσέχετε και να μην εκτίθεστε πολύ ώρα στον ήλιο, ανάλογα με τον τύπο του δέρματός σας.\nΣε αντίθεση με την ηλιακή υπεριώδη ακτινοβολία, η οποία μπορεί να προκαλέσει φωτογήρανση ή/και καρκίνο του δέρματος και με την ηλιακή υπέρυθρη ακτινοβολία, η οποία μπορεί να κάνει το δέρμα ξηρό, στη φωτοδυναμική θεραπεία χρησιμοποιείται το ορατό, ασφαλές και ζωογόνο φάσμα του φωτός.\nΤα καλλυντικά προϊόντα και το μακιγιάζ προκαλούν ακμή.\nΟυσιαστικά δεν πρόκειται ακριβώς για μύθο, αφού υπάρχουν διάφορα καλλυντικά προϊόντα και προϊόντα μακιγιάζ, τα οποία μπορεί να επιδεινώσουν την ήδη υπάρχουσα ακμή ή να οδηγήσουν σε εμφάνιση ακμής.\nΕπομένως πρέπει να επιλέγονται τα κατάλληλα προϊόντα μακιγιάζ που δεν προάγουν το σχηματισμό φαγεσώρων μέσω απόφραξης των πόρων και δεν ερεθίζουν το δέρμα. Ο δερματολόγος είναι ο πλέον εξειδικευμένος γιατρός και μπορεί να σας βοηθήσει να επιλέξετε τα κατάλληλα προϊόντα μακιγιάζ για εσάς.


Owl Mommy: Αυτό είναι το πιο εύκολο παγωμένο γλύκισμα!\nPosted by Owl Mommy Βέρα at 11:57 π.μ.\nΕλπίδα - two boys and hope 9 Μαΐου 2015 - 4:58 μ.μ.\nσουπερ !! δροσιστικο και φραουλενιο... και Light! φοβερες και οι φωτογραφιες!! μπραβο Βερα μου!!\nΚάλη και Κατερίνα από Ανθομέλι 9 Μαΐου 2015 - 5:32 μ.μ.\nΚαι φωτογράφιση και εκτέλση και όλα!!! Μπράβο φιλενάδα! Πάμε μπροστά με τσαμπουκά! Ασχετο αλλά ταίριαζε, χεχε! Κάλη\nMomma's daily life 11 Μαΐου 2015 - 8:28 π.μ.\nΕ εντάξει εντυπωσιάστηκα! και με το γλυκό και με την παρουσίαση! επαγγελματικότατο! εύγε Βερα!\nΧρυσαυγή 11 Μαΐου 2015 - 9:42 π.μ.\nΔεν υπάρχει πιο εύκολο παγωμένο επιδόρπιο!\nΚαι πέρα από τη νοστιμιά και την ευκολία είναι και πολύ όμορφο να το προσφέρει κανείς!\nΑχ, να βάζεις πιο συχνά συνταγές! Σου ταιριάζουν πολύ!!!!\nMy Lovable Baby (by Daeira mommy) 11 Μαΐου 2015 - 2:17 μ.μ.\nΦυσικά και θα το δοκιμάσουμε. Υγιεινό, δροσιστικό, ελαφρύ και πανευκολάκι. Thank you!!!\nUnknown 11 Μαΐου 2015 - 6:27 μ.μ.\nStrawberry Fields Forever! Τι ωραία δροσερή φραουλένια πρόταση! Και υγιεινή πάνω από όλα!\nsyros2js 11 Μαΐου 2015 - 11:30 μ.μ.\nΑύριο κιόλας θα το φτιάξω!!!\nThanks για την υπέροχη πρόταση, κούκλα μου!!!\n(Οι φωτογραφίες σου ΜΑΓΕΥΤΙΚΕΣ!!!!)\nStellina 14 Μαΐου 2015 - 11:31 π.μ.\nΤο ετοίμασα, είναι στην κατάψυξη και παγώνει. Ευχαριστούμε για την υπέροχη συνταγή. :-)\nParents Land Gr 20 Μαΐου 2015 - 7:30 π.μ.\nΕιναι και δροσιστικο και με λίγες θερμίδες. Οτι πρεπει για γλυκακι χωρίς τυψεις!\nDimitra•Counting SΜiLES 28 Μαΐου 2015 - 5:59 μ.μ.\nΤο έχω κάνει Pin ήδη και περιμένω να βρω το χρόνο να το φτιάξω!!! Οι φωτογραφίες σου εξαίσιες!!!! Το κομμάτι που μας έβαλες, δροσιστικό σαν το γλυκάκι!!!!


Νίκος Χαρδαλιάς: Σε αυτό τον χώρο παντρεύτηκε το 2011 - Δείτε φωτογραφίες - STORIES - Youweekly\nΝίκος Χαρδαλιάς: Σε αυτό τον χώρο παντρεύτηκε το 2011 - Δείτε φωτογραφίες\nΠόσο κόστισε άραγε;\nSTORIES 11.07.2021 11:34\nΟ Νίκος Χαρδαλιάς που το τελευταίο διάστημα περνάει πάρα πολύ δύσκολα, παντρεύτηκε την πρώην πρωταθλήτρια του στίβου και απόφοιτη του ΤΕΦΑΑ, γυμνάστρια Γιώτα Παναγιωτοπούλου, το 2011, όταν ήταν δήμαρχος Βύρωνα. Γνωρίστηκαν το 2009 σε ένα μπαρ του Βύρωνα και ο γάμος τους έγινε σε στενό οικογενειακό κύκλο στο Island της Βάρκιζας.\nΑυτό είναι το μαγαζί που έκανε τον γάμο του ο Νίκος Χαρδαλιάς\nΕδώ και 25 χρόνια στα νότια προάστια της Αθήνας βρίσκεται μια μικρή όαση, ένα παραδεισένιο μέρος, ένας ξεχωριστός καλοκαιρινός και όχι μόνο προορισμός!\nΚαθόλου τυχαίο το όνομά του, ISLAND... καθώς μόλις βρεθείς εκεί νομίζεις πως είσαι σε κάποιο εξωτικό νησί!\nΣτην Αθηναϊκή Ριβιέρα, βρίσκεται ο ιδιαίτερος αυτός προορισμός, αποτελούμενος από διάφορους χώρους, εσωτερικούς και εξωτερικούς, το club, το εστιατόριο, καθώς και prive και lounge χώρους. Ένα νέο προορισμό του Island αποτελεί το ‘Grand Ciel’, ιδανικός χώρος για δεξιώσεις καθώς μπορεί να φιλοξενήσει μέχρι και 4000 άτομα!\nΜε απίστευτη θέα το απέραντο γαλάζιο και τη φυσική ομορφιά του Σαρωνικού κόλπου και την μικρή ιδιωτική παραλία με τα κρυστάλλινα νερά να συμπληρώσει την μαγική αυτή ατμόσφαιρα! Η μοναδική αισθητική του Island ταιριάζει απολύτως αρμονικά με τη φυσική ομορφιά του τοπίου δημιουργώντας μία αίσθηση ελευθερίας και χαλάρωσης!\nΝίκος Χαρδαλιάς: Κάνει μήνυση και αγωγή για «συκοφαντικό δημοσίευμα»


Κωνσταντίνος Γανωτής κείμενα - Κοινωνία Ορθοδοξίας Κωνσταντίνος Γανωτής κείμενα - Κοινωνία Ορθοδοξίας\nΟ μεγαλομάρτυς Γεώργιος είναι ο άγιος της άνοιξης, ο άγιος του γένους μας, που πάντα συμπαραστέκεται στους δίκαιους αγώνες μας. Γι' αυτό και οι παλιές σημαίες του στρατού μας είχαν στο κέντρο τους ζωγραφισμένη την εικόνα του αγίου. Ο άγιος μεγαλομάρτυς Γεώργιος άφησε ισχυρή μνήμη στην Καππαδοκία, από την οποία καταγόταν, και στην Παλαιστίνη, στην οποία μεταφέρθηκε το μαρτυρικό σώμα του μετά τον αποκεφαλισμό. Γι' αυτό ακόμα και οι Τούρκοι και οι Άραβες τιμούν τη μνήμη του. Στο ναό του Αγίου Γεωργίου του Κουδουνά στην Πριγκηπόνησο έρχονται χιλιάδες Τούρκοι για να προσκυνήσουν την εικόνα του Αγίου και φέρνουν τάματα. Και... Διαβάστε τη συνέχεια\nΌλος ο κόσμος γιορτάζει σήμερα και πανηγυρίζει χαρούμενα για τον άγιο Ευαγγελισμό της Θεοτόκου, που είναι και Ευαγγελισμός δικός μας, όλου του κόσμου. Αρχάγγελος ευαγγελίζεται στην Παρθένο Μαρία ότι θα γεννήσει τον Σωτήρα του κόσμου, αλλά έμμεσα και σε μας, […]\nΓια τους νέους μας ξοδεύουμε πολλά χρήματα και κυρίως για τις σπουδές τους. Ξοδεύουμε περισσότερα για τις σπουδές και για την ψυχαγωγία τους παρά για την διατροφή τους. Νομίζουμε ότι με τις σπουδές τους θα εξασφαλίσουν την τροφή τους, με […]\nΤι θα κάνετε με τα παιδιά σας, που ήδη πέφτουν σε βάραθρα αποτυχίας και αποσύνθεσης και δεν είστε σε θέση να τα συνετίσετε; Η κατηγορία των διεφθαρμένων γονέων, των γονέων που δεν θέλουν να βγουν από το φαύλο κύκλο του […]\nΧωρίς την πίστη στην Ανάσταση του Χριστού δεν ξέρω πού βρίσκετε το κουράγιο να πατήσετε το κατώφλι του καινούργιου χρόνου που έρχεται σε λίγο. Γιατί θα είναι σίγουρα χρόνος πολλών θανάτων, πολλών βασάνων, ασθενειών, απογοητεύσεων, διαζυγίων, ορφάνιας, αδικίας, ταλαιπωρίας, θλίψεων, […]\nΌποιο κανάλι σχεδόν κι αν ανοίξεις της τηλεόρασης εδώ και καιρό, θα δεις κάποιους ευφραδείς αναλυτές, πολιτικούς ή δημοσιογράφους να μας εξηγούν πώς φτάσαμε στην κρίση, ποιοι φταίνε και πώς θα βγούμε απ’ αυτή. Και η κρίση είναι πάντα αποκλειστικά […]\nΌσο θυμούμαι και συλλογίζομαι το πέρασμα του αγίου Πορφυρίου απ’ τη ζωή μας, εκτιμώ το πέρασμά του σαν ένα δώρο του Θεού παρατεταμένο προς το λαό του· έτσι βεβαιώνομαι και για όλους τους αγίους ότι είναι ένας θησαυρός δωρεών του […]


Ο Ιερός Βασίλειος, ήταν και έμεινε φαινόμενο μοναδικό. - Triklopodia\nΑΓΓΕΛΟΣ-ΕΥΑΓΓΕΛΟΣ Φ. ΓΙΑΝΝΟΠΟΥΛΟΣ. ΑΡΘΡΟΓΡΑΦΟΙ. - 22 Φεβ 2020 - 22:30\nΤο απόγειον του Ελληνισμού σε όλα τα επίπεδα.\nΤις ημέρες κατά τις οποίες έγινε η επανάσταση βρέθηκαν σε θέση να «δραπετεύσουν», από την Βασιλεύουσα- Κωνσταντινούπολη, οι αδελφοί Κομητόπουλοι. Αυτό έγινε με την παρέμβαση της Σημιτικής πολιτικής αριστοκρατίας, της Βασιλεύουσας. Η καταγωγή των Βούλγαρων ηγεμόνων. Ενδεικτικό είναι ότι σε παγκόσμιο επίπεδο κανείς δεν αναφέρει ότι οι Σαμουήλ, Μωυσής, Άαρων και Δαυίδ ήταν Σημιτικής καταγωγής. Μόνον το πανεπιστήμιο του Καίμπρτζ από λαθος ;\nΤο 996 μ.Χ. οι Βούλγαροι-Κουμάνοι, υπό τον τσάρο Σαμουήλ, εκμεταλλευόμενοι την προσωρινή απουσία του αυτοκράτορα Βασιλείου του Β, ο οποίος πολεμούσε στο ανατολικό μέτωπο, με τους Άραβες, πολιόρκησαν την Θεσσαλονίκη. Αδυνατώντας όμως να καταλάβουν την καλά οχυρωμένη πόλη κινήθηκαν νότια , λεηλατώντας, την Λάρισα, την οποία ισοπέδωσαν, αιχμαλώτισαν τους κατοίκους, και πήραν μαζί τους μέχρι και τα οστά του πολιούχου Αγίου Αχιλλείου. Σε αυτήν την εκστρατεία οι Βούλγαροι, έφτασαν μέχρι την Κόρινθο, σκορπώντας τον όλεθρο. Η Βουλγαρική επιδρομή υποχρέωσε τον αυτοκράτορα Βασίλειο, να διαθέσει στρατιωτικές δυνάμεις, υπό τον στρατηγό Νικηφόρο Ουρανό. Κατά την επιστροφή τους οι Βούλγαροι κινούνταν προς Βορρά, γεμάτοι με πλούσια λάφυρα και έχοντας μαζί τους, χιλιάδες Ελληνίδες γυναίκες και παιδιά που είχαν αιχμαλωτίσει. Ο στρατηγός Νικηφόρος Ουρανός. τους ακολουθούσε προσεκτικά, πλήττοντας την οπισθοφυλακή των Κουμάνων. Η στρατηγική τακτική του Νικηφόρου Ουρανού, εφαρμόστηκε μέχρι τις Θερμοπύλες. Οι Βούλγαροι είχαν στρατοπεδεύσει στην μία κοίτη, του ποταμού Σπερχειού, και στην απέναντι πλευρά οι Έλληνες. Οι Βούλγαροι, θεωρούσαν δεδομένο, ότι τα πολύ φουσκωμένα νερά του Σπερχειού, τους εξασφαλίζουν προστασία και ασφάλεια από τα Ελληνικά-Ρωμαϊκά στρατεύματα. Λόγω των έντονων βροχοπτώσεων ο ποταμός ήταν αδιάβατος και οι Βούλγαροι τοποθέτησαν μικρές φρουρές κατά μήκος της ελεγχόμενης από εκείνους όχθης. Αδυνατώντας να δώσουν μάχη, τα δύο στρατεύματα έμειναν άπρακτα μερικές ημέρες, δίνοντας μια «αίσθηση» ασφάλειας στους Βούλγαρους, οι οποίοι θεωρούσαν πως οι Έλληνες, δεν μπορούσαν να περάσουν τον ποταμό. Ωστόσο οι περίφημοι ελαφροί ιππείς του Ελληνικού-Ρωμαϊκού στρατού, ανακάλυψαν ένα σημείο από όπου μπορούσε, με προσπάθεια, να περάσει το στράτευμα. Αμέσως ο στρατηγός Ουρανός, έσπευσε στο σημείο και όταν βεβαιώθηκε, για την επιτυχία του εγχειρήματος, διέταξε να ετοιμαστεί το στράτευμα να περάσει τον ποταμό το βράδυ. Οι Έλληνες στρατιώτες με απόλυτη τάξη και αθόρυβα, πέρασαν τον ποταμό νύχτα και πλησίασαν στο Βουλγαρικό στρατόπεδο. Δεν επιτέθηκαν όμως, από φόβο μήπως σκοτώσουν, μέσα στο σκοτάδι και την αντάρα της μάχης και μερικούς από τους Έλληνες αιχμαλώτους των Βουλγάρων. Μόλις άρχισε να χαράζει οι Έλληνες-Ρωμαίοι Χριστιανοί, επιτέθηκαν με την ιαχή «Κύριε Ελέησον». Οι έκπληκτοι και έντρομοι Βούλγαροι, δεν κατάφεραν να αντισταθούν, αλλά όσοι μπόρεσαν τράπηκαν σε φυγή, αφήνοντας τα λάφυρα και τους Έλληνες αιχμαλώτους. Όσοι Κουμάνοι προσπάθησαν να προβάλουν αντίσταση. σκοτώθηκαν και οι υπόλοιποι 12.000 αιχμαλωτίστηκαν. Το σημαντικότερο όμως ήταν η απελευθέρωση των Ελληνίδων γυναικών, οι οποίες με δάκρυα στα μάτια ευχαριστούσαν τους Έλληνες στρατιώτες που τους έσωσαν. Ο Σαμουήλ και ο γιος του Ραντομίρ γλύτωσαν την τελευταία στιγμή. Τι στιγμές Χριστέ μου, τις σκέφτομαι και δακρύζω. Τα Μύριπνοα άνθη του Ελληνισμού.\nΗ μάχη στο Κλειδί υπήρξε το αποκορύφωμα της πολυετούς διαμάχης μεταξύ Ελλήνων και Βουλγάρων η οποία τελείωσε με νίκη των προγόνων μας. Επί χρόνια ετοιμαζόταν ο Βασίλειος για την τελική μάχη στο Κλειδί. Οι συνεχόμενες επιθέσεις του Βασίλειου Β, στα Βουλγαρικά εδάφη είχαν μειώσει την ισχύ του Σαμουήλ που αγωνιζόταν να σταθεροποιήσει την εξουσία του στο κεντρικό τμήμα της Βουλγαρίας. Η στρατηγική του στον Βουλγαρικό πόλεμο υπήρξε πολύ ευφυής. Έκανε εκστρατείες από το κέντρο πρός την περιφέρεια. Τα κατακτημένα εδάφη, τα προστάτευε με μια σειρά από κάστρα, σε καίρια σημεία. Πρώτη σημαντική στρατιωτική βάση, έγινε η Φιλιππούπολη. Αμέσως μετά κατέλαβε, τα φρούρια γύρω από την Σαρδική. Με αυτήν την υπέροχη στρατηγική επέτυχε να ελέγξει την Βορειοανατολική διαδρομή,από από την πεδιάδα του Ισκέρ μέχρι τον Δούναβη, και από το Περνίκ, και το Ραντομίρ, εώς τα Σκόπια. Με μιά νέα «αλυσίδα» οχυρών στην περιοχή του Δούναβη, εμπόδισε τις προσπάθειες των Κουμάνων (Βουλγάρων), να ενισχυθούν από τους ομοεθνείς τους Ούγγρους και Πετσενέγους-Πατζινάκες.\nΠριν από την καθοριστική μάχη ο Σαμουήλ σκέφτηκε να λύσει την πολιορκία με αντιπερισπασμό. Ήθελε πάση θυσία να διασπάσει της Ελληνικές δυνάμεις. Για αυτό έστειλε τον Δαβίδ Νεστορίτση, με σημαντικές δυνάμεις, για να καταλάβει την Θεσσαλονίκη. Την Θεσσαλονίκη υπερασπιζόταν ο Θεοφύλακτος Βοτανειάτης. Ο Θεοφύλακτος Βοτανειάτης με την βοήθεια του γιου του Μιχαήλ, επέτυχε να αναχαιτίσει την επίθεση, έξω από την πόλη και να τρέψει τους Βούλγαρους σε φυγή, συλλαμβάνοντας πολλούς αιχμαλώτους. Kατά την διάρκεια, των πολεμικών επιχειρήσεων, ο στρατηγός Νικηφόρος Ξιφίας, παρουσιάτηκε, και είπε το σχέδιο του στον βασιλιά. Ο στρατηγός Νικηφόρος Ξιφίας θα πήγαινε μαζί με τους στρατιώτες, από την πίσω μεριά του Όρους Μπέλλες και θα ανέβαιναν το βουνό, ώστε στην συνέχεια να κυκλώσουν τους Βούλγαρους. Ακριβώς πριν από 1006 (29/7/1014 μ.Χ.), μέσα στον καύσωνα στα Μακεδονικά βουνά, πολεμούσαν οι πρόγονοι μας, χωρίς να επηρεάζονται στο ελάχιστο, από της υψηλές θερμοκρασίες. Στις 29 Ιουλίου 1014 μ.Χ., ο Στρατηγός Νικηφόρος Ξιφίας, ανέβηκε μαζί με άλλους Έλληνες, από την πίσω πλευρά, του πολύ δύσβατου όρους Μπέλλες, και βρέθηκε στις πλάτες των Βουλγάρων.\nΓια περισσότερο από 30 έτη, πολεμούσε ο Βασίλειος, χειμώνα-καλοκαίρι, επάνω στις πεδιάδες και τα βουνά της Μακεδονίας.\nΟ Βασίλειος υπήρξε γενναιόδωρος στρατιώτης, όμως, όταν πρόδιδαν την συμφωνία τους οι Βούλγαροι, η εκδίκησή ήταν άμεση. Μετά την μάχη στο Κλειδί, τύφλωσε 14.000 Βούλγαρους και τους άφησε ελεύθερους, να γυρίσουν στα χωριά τους. Αυτή ήταν η ποινή την οποία όριζε ο Ρωμαϊκός νόμος-δίκαιο για όσους επαναστατούσαν ενάντια στον στον εκάστοτε Έλληνα-Ρωμαίο αυτοκράτορα. Πατρίδα και η θρησκεία είναι οι υπέρτατες αξίες. Οι ήρωες υπηρετούν την πατρίδα, τολμούν, κινδυνεύουν υπόκεινται σε βασανιστήρια βάζοντας τον εαυτό τους σε δεύτερη μοίρα. Η αυτοθυσία. η αγάπη, η πίστη σε ανώτερες αξίες και ιδανικά είναι τα όπλα του ανθρώπου για να αντιμετωπίσει την πνευματική αθλιότητα, την βαρβαρότητα, την ισοπέδωση και την σκλαβιά. Ο Βασίλειος ο β, επέτυχε το απόλυτο σε όλα. Πολεμούσε πολύ γενναία στην πρώτη γραμμή στα πεδία των μαχών. Ο Βασίλειος έκανε τις μεγαλύτερες επιτυχίες, τα μεγαλύτερα επιτεύγματα από όλους τους υπόλοιπους Έλληνες, σε πολιτικό, κοινωνικό και στρατιωτικό επίπεδο. Oι επιτυχίες του, δεν ήταν ποτέ βασισμένες επάνω στην βαρύτατη φορολογία των φτωχών Ελλήνων υπηκόων. Ουδέποτε το έκανε άλλος βασιλιάς αυτό το πράγμα στον υπέρτατο βαθμό. Μια στρατιωτική, μια πολιτική, μια κοινωνική επιτυχία για να έχει ηθική αξία, δεν πρέπει ποτέ να επιτυγχάνεται, εις βάρος της οικονομικής ευημερίας, της αξιοπρέπειας και της ελευθερίας των πολιτών η των υπηκόων. Στον αντίποδα ο Λατίφωνος Ιουστιανιανός ο Α, εισέπρατε τους ετήσιους, ακόμη και με ξυλοδαρμούς των υπηκόων. Όλα αυτά για να κάνει, άσκοπους, επιθετικούς πολέμους, στα πλαίσια της υστεροφημίας του.\nΕνδεικτικό ήταν ότι, από τους ισχυρούς, πήρε πίσω όλα τα κτήματα, που είχαν πάρει άδικα από τους φτωχούς και τα ξαναέδωσε πίσω, στους δικαιούχους. Το ίδιο έκανε και με τα Εκκλησιατικά κτήματα. ‘Όμως ο Βασίλειος δεν σταμάτησε εκεί. Όσοι πλούσιοι εξακολουθούσαν να είναι άδικοι άνθρωποι, ανάλογα με την περίσταση είτε τους αφαιρούσε ένα μεγάλο μέρος της περιουσίας, είτε τους αφαιρούσε ολόκληρη την περιουσία.Τους απολύτως κακούς πλούσιους, που δεν άλλαζαν μυαλά, τους κατάντησε ζητιάνους στα καπηλειά, και στα πανδοχεία της Μικράς Ασίας. Ανάμεσα σε όλα αυτά κατάργησε ακόμη και το δικαίωμα των δυνατών, σε περίπτωση φόνου, να εξαγοράζουν την θανατική ποινή.\nΟ Βασίλειος ο Β, από τα 18 του χρόνια, μέχρι τον θάνατο του, έζησε χωρίς καθόλου γυναίκες. Δεν παντρεύτηκε ποτέ, ώστε να είναι σε θέση να απελευθερώσει την Μακεδονία και παράλληλα να προστατέψει από οποιονδήποτε κίνδυνο την Ελλάδα. Ο Βασίλειος στερήθηκε, κάθε ανθρώπινη χαρά, για να προστατέψει την Μακεδονία, και την Ελλάδα, από τους θανάσιμους κινδύνους, που αντιμετώπιζε εκείνη την εποχή. Το κυριότερο πράγμα το οποίο στερήθηκε, σε όλη του την ζωή, ήταν η γυναικεία αγάπη, η θηλυκότητα-θαλπωρή, και η φροντίδα μιας γυναίκας. Στερήθηκε ακόμη και την χαρά των παιδιών. Όλοι οι Έλληνες βασιλείς-αυτοκράτορες παντρεύτηκαν και χάρηκαν λιγότερο η περισσότερο, την συντροφιά μιας γυναίκας.\nΕάν δεν σταματούσε άμεσα τους εμφυλίους, θα έσβηνε η\nΕνδεικτικό ήταν ότι τις χρονιές 996 και 999 μ.Χ., πολέμησε στο Ανατολικό μέτωπο, τους Αγαρηνούς. Κατά την επιστροφή του, για τον Βουλγαρικό μέτωπο, στο πέρασμά του, σκορπούσε τον όλεθρο, και ισοπέδωνε τα πάντα. Όλα αυτά τα έκανε ως αντίποινα, και νόμιμη άμυνα, για τις σφαγές, τις κλοπές, τους εμπρησμούς, τους βιασμούς, το σκλάβωμα των γυναικών, που έκαναν σε ετήσια βάση, επί πολλούς αιώνες οι Αγαρηνοί εις βάρος, του άμαχου Ελληνικού πληθυσμού.\nΕξαιτίας του δυναμισμού, της αποφασιστικότητας και της Φιλοπατρίας, του Βουλγαροκτόνου, το Ρωμαϊκό κράτος, είχε μεγαλύτερη έκταση και ασφάλεια, από την ημέρα, που δημιουργήθηκε. Πότε άλλοτε δεν είχε ξαναγίνει κάτι παρόμοιο, με το μοναδικό επίτευγμα του Βασίλειου. Από το Αζερμπαϊτζάν μέχρι την Κροατία, ο Βασιλιάς ήταν ο απόλυτος κυρίαρχος.\nΤο ίδιο και στο εσωτερικό της Ελληνικής-Ρωμαϊκής αυτοκρατορίας, οι πλούσιοι βρισκόταν υποταγμένοι, και ανίσχυροι, κάτω από την πανίσχυρη εξουσία του Αυτοκράτορα. Οι φτωχοί υπήκοοι, γνώρισαν μια άνευ προηγουμένου ευημερία, στα παγκόσμια ιστορικά χρονικά.\nΗ στρατιωτική υπεροχή του Ρωμαϊκού κράτους, επέφερε, την αύξηση της πολιτικής ισχύος, την εδραίωση του Χριστιανισμού και του πολιτισμού, εντός και εκτός των συνόρων, στις χώρες που ασπάστηκαν την Ορθοδοξία. Από όλους τους ηγεμόνες, μόνον ο Βασίλειος εφάρμοσε πιστά, το απόλυτο αυτοκρατορικό Ελληνικό-Ρωμαϊκό ιδεώδες, της απεριόριστης δύναμης και πρόνοιας.\nΚυριολεκτικά φαινόταν, να είναι απεσταλμένος του Χριστού, για να αποδείξει, ότι ήταν εφικτό να γίνει η πολιτική θεωρία, της Pax Romana, πράξη.\nΗ εξουσία του Βασίλειου, ήταν πλαισιωμένη, με Θεϊκή παντοδυναμία και ευλογία. Κυριολεκτικά με μια εντολή, του Έλληνα αυτοκράτορα, Ρώσοι και Σλάβοι σταμάτησαν τους εχθρούς των Ελλήνων, στην Κάτω Ιταλία, Αρμένιοι πολεμούσαν στον Δούναβη, και Βούλγαροι εγκαταστάθηκαν, στο Βασπρακάν. Η νομοθεσία του, ήταν εξίσου δίκαιη και πολύ σκληρή για την κοσμική και για την Εκκλησιαστική περιουσία.\nΚαμία διαμαρτυρία δεν τον έκανε ποτέ να αλλάξει γνώμη. Όσες φορές του ζήτησε πίσω, ο Πατριάρχης Σέργιος τα κτήματα της Εκκλησίας και των πλουσίων, ο Βασίλειος, ήταν ανένδοτος και δεν δεχόταν, ούτε καν να συζητήσει, ένα τέτοιο ενδεχόμενο. Επί των ημερών του, δεν υπήρχαν οφίκια-αξιώματα, για ιστορικές προσωπικότητες, όπως οι Πατριάρχες Πολύευκτος, Κηρουλάριος, και πολιτικοί όπως ο Βασίλειος Λεκαπηνός, ο Ιωσήφ Βρίγγας και ο Μιχαήλ Ψελλός.\nΣε όλο του, τον αυτοκρατορικό βίο, αντιπαθούσε τις πολυδάπανες τελετές και τις επιδείξεις. Όταν βρισκόταν στην πρωτεύουσα, ντυνόταν απλά.\nΉταν ο βασιλιάς-αυτοκράτορας, με την ακατάλυτη αποφασιστικότητα, την στρατηγική ετοιμότητα του δομέστικου των σχολών, και την σχολαστική ακρίβεια\n, του λοχία εκπαιδευτή.\nΌταν έφυγε από την ζωή, κατόπιν επιθυμίας του, ζήτησε, να τον ενταφιάσουν, χωρίς αυτοκρατορικές τιμές, σαν να «ήταν», ο «έσχατος» των Ελλήνων. Η μοναδική του επιθυμία, ήταν να τον θάψουν, στον Άγιο Ιωάννη, τον Θεολόγο, στο λεγόμενο, έβδομον, ώστε να «βλέπει», τους Έλληνες στρατιώτες, που θα φεύγουν για τις μάχες και τους πολέμους.\nΌστις πολεμιστής ακολουθέιτω μοι. Πιστός εν Χριστώ τω Θεώ, Βασιλεύς-Αυτοκράτωρ Ρωμαίων. Ο Βασίλειος, που πολεμούσε που κρατούσε, στο ένα χέρι, το σπαθί, και στο άλλο, την εικόνα του Χριστού και της Παναγίας, αποτελεί το καλύτερο παράδειγμα, για τα παιδιά μας.\nΚλείνοντας για όσους δεν γνωρίζουν, ο Βασίλειος Β, συγκαταλέγεται ανάμεσα στους δέκα κορυφαίους Έλληνες στρατηγούς, αν και δεν σπούδασε, καθώς ήταν αυτοδίδακτος.


Παιχνίδι τακτικής για Αλεξανδρή - Onsports.gr\nOnsports Team\t29 Ιανουαρίου 2011, 21:55\nΠαιχνίδι τακτικής για Αλεξανδρή\nΟ Βαγγέλης Αλεξανδρής έδωσε συγχαρητήρια στους παίκτες του για την προσπάθειά τους ενώ δήλωσε ικανοποιημένος για την πορεία των «κιτρινόμαυρων».\nΟ τεχνικός του Αμαρουσίου τόνισε χαρακτηριστικά: «Θέλω πραγματικά να ευχαριστήσω τον κόσμο. Χαιρόμαστε να παίζουμε σε γεμάτα γήπεδα. Για τον κόσμο παίζουμε, θέλουμε να φεύγει ευχαριστημένος από το γήπεδο και σήμερα νομίζω ότι έγινε ένα πολύ καλό παιχνίδι και ο κόσμος το ευχαριστήθηκε.\nΤο ματς ήταν παιχνίδι τακτικής. Εγώ έδωσα συγχαρητήρια στους παίκτες μου για την προσπάθειά τους. Ήταν μέσα στο παιχνίδι για 35 λεπτά, έλεγχαν το ρυθμό και ίσως αν προσέχαμε λίγο περισσότερο στο τέλος, να διεκδικούσαμε κάτι καλύτερο. Είμαστε πολύ ευχαριστημένοι από τη μέχρι τώρα πορεία μας όμως όλοι μας είμαστε πεινασμένοι για επιτυχίες και θέλουμε να συνεχίσουμε με τον ίδιο τρόπο ως το τέλος.\nΕύχομαι καλή συνέχεια στον Κολοσσό κι ευχαριστώ άλλη μία φορά για την υποδοχή εσάς και τον κόσμο».\nΓκαγκαλούδης: «Παίρνω όλη την ευθύνη»\nΑπό την πλευρά του, ο Γιάννης Γκαγκαλούδης υπογράμμισε: «Ερχόμενοι εδώ ξέραμε ότι σε περίπτωση που δεν πάνε καλά τα πράγματα, δεν θα επικαλεστούμε καμία δικαιολογία, όπως αυτή που ανέφερε ο Γιάννης (σ.σ. Σφαιρόπουλος) για την ταλαιπωρία του ταξιδιού κλπ. Σήμερα αδικήσαμε πάρα πολύ τους εαυτούς μας και πρέπει να πω ότι ως αρχηγός παίρνω όλη την ευθύνη.\nΈπαιξα 40 λεπτά, έκανα 7 λάθη και στην οργάνωση και στην εκτέλεση… Όταν είσαι επαγγελματίας, πρέπει να αναλαμβάνεις κι ευθύνες. Μας αδικεί η τελική διαφορά. Όταν παίζεις με τον Κολοσσό, αν κάνεις λάθος να τον αφήσεις να τρέξει, το γήπεδο κατηφορίζει και είναι δύσκολο να ανηφορίσει και πάλι. Όταν άρχισε, λοιπόν, να κατηφορίζει το γήπεδο, ήταν πολύ δύσκολο να το γυρίσουμε το παιχνίδι. Όταν μπήκαν και 3-4 μαζεμένα τρίποντα, από τον Καλάθη και τον Τσάμη αν δεν κάνω λάθος, όλα τέλειωσαν.\nΤο Μαρούσι δεν έχει την πολυτέλεια να κάνει μνημόσυνα όταν χάνει ούτε να πανηγυρίζει όταν κερδίζει. Πρέπει να μείνουμε ενωμένοι και να συνεχίσουμε να κρατάμε ψηλά το Μαρούσι».\n10 λεπτά πριν Υδατοσφαίριση-ΚΟΕ: «Εξοργιστική η προσέγγιση από τους φορείς της Πολιτείας»\n19 λεπτά πριν Serie A: Αλέξις λαμπρός την πήγε στο +6! (Photos)\n23 λεπτά πριν Μπάγερν-Παναθηναϊκός ΟΠΑΠ 76-71: Τον «πρόδωσαν» λάθη και βολές (videos+photos)\n24 λεπτά πριν Άρης-Ολυμπιακός: Δεν μπορούσε να το πιστέψει ο Μάντζιος (video)


Συνέντευξη της σκηνοθέτριας - ηθοποιού Στέλλα Κρούσκα\nΓια τη φετινή θεατρική περίοδο σας βλέπουμε να σκηνοθετείτε 2 έργα στο studio Μαυρομιχάλη. Πώς αποφασίσατε να έχετε μια τόσο έντονη σκηνοθετική παρουσία;\nΚαταρχήν, οι δύο σκηνοθεσίες το ίδιο χρονικό διάστημα, προέκυψαν λόγω αλλαγών στον προγραμματισμό του θεάτρου. Ευτυχώς οι πρόβες έγιναν το καλοκαίρι και ήμουν απαλλαγμένη από πολλές υποχρεώσεις και δραστηριότητες. Φαίνεται πως αυτή η εποχή, όπου οι περισσότεροι άνθρωποι σκέφτονται τις διακοπές τους, για μένα είναι πολύ δημιουργική.\nΠάντως πολύ σημαντικό ρόλο γι΄αυτήν την απόφαση, έπαιξαν τα κείμενα και η συνεργασία με τους συγκεκριμένους ανθρώπους.\nΔεν ξέρει φυσικά ποτέ κανείς τι υποδοχή θα έχει από το κοινό μια παράσταση, αλλά τουλάχιστον η διαδικασία της πρόβας ήταν ουσιαστική.\nΠείτε μας λίγα λόγια το έργο του Τόρστεν Μπουχσταινερ «Nordost».\nΤο «Nordost» αναφέρεται σ΄ ένα πραγματικό γεγονός: Το 2002, 42 Τσετσένοι εισέβαλαν σ΄ ένα θέατρο στην Μόσχα και κράτησαν ομήρους 850 άτομα. Η ομηρία κράτησε 57 ώρες και στοίχησε τη ζωή σε 170 ανθρώπους.\n«Η επιχείρηση διάσωσης ήταν επιτυχής, λένε οι μυστικές υπηρεσίες. Ήταν μια αιματοχυσία λένε οι σχολιαστές.»\nΜέσα από τα μάτια 9 γυναικών παρακολουθούμε το γεγονός και ταυτόχρονα τις προσωπικές τους ιστορίες: πώς ήταν οι ζωές τους πριν, πώς βίωσαν αυτήν την τραγωδία και πώς συνέχισαν τη ζωή τους μετά.\nΠείτε μας λίγα λόγια και για το έργο της Άννας-Διονυσίας Γιαννοπούλου «Τέσσερις τετάρτου».\nΜια καταξιωμένη ηθοποιός δίνει συνέντευξη σε μια νέα δημοσιογράφο. Κατά την διάρκεια αυτής της συνέντευξης βλέπουμε να παρουσιάζονται ρωγμές στη ζωή αυτής της τόσο δυναμικής και σίγουρης γυναίκας. Ρωγμές, που οφείλονται στην παρουσία της συγκεκριμένης δημοσιογράφου. Ακολουθούν ανατροπές, που δεν θέλω ν΄ αποκαλύψω, για να φτάσουμε στο τέλος να δούμε την εύθραυστη ισορροπία της ηθοποιού να ανατρέπεται και το ρόλο της δημοσιογράφου ν΄ αποκαλύπτεται.\nΚαι στις δύο παραστάσεις πρωταγωνιστούν μόνο γυναίκες και η σκηνοθέτης είναι επίσης γυναίκα... είναι γυναικεία υπόθεση αυτές οι παραστάσεις; Υπάρχουν κοινά στοιχεία ανάμεσα στα δύο έργα;\nΤο κοινό στα δύο έργα είναι ότι πρωταγωνιστούν γυναίκες. Όμως εστιάζουν διαφορετικά σ΄ αυτές.\nΣτο «Nordost», 3 διαφορετικές γυναίκες, μια Τσετσένα μουσουλμάνα, μια Ρωσίδα θεατής και μια Λετονή γιατρός αναπτύσσουν μια εντυπωσιακή δυναμική, μεγαλύτερη από αυτή των αντρών που τις περιβάλουν, και καταφέρνουν να επιβιώσουν.\nΣτο «Τέσσερις Τετάρτου», βλέπουμε πως οικογενειακές, κοινωνικές και επαγγελματικές απαιτήσεις μπορούν να συντρίψουν μια εύθραυστη προσωπικότητα.\nΒλέπουμε πολύ συχνά να ανεβαίνουν σε κάθε θεατρικό χώρο αρκετές παραστάσεις. Αυτό πιστεύετε βοηθάει το θέατρο; Γιατί συμβαίνει αυτό;\nΣίγουρα δεν είμαι εγώ αυτή που θα πει πόσες παραστάσεις πρέπει ν΄ ανεβαίνουν και ποιοι πρέπει να κάνουν θέατρο.\nΑυτό που βλάπτει το θέατρο είναι οι αρπαχτές και οι προχειρότητες. Αν μια παράσταση έχει φτιαχτεί με κόπο, με ώρες δουλειάς, με ώρες έρευνας και πραγματικό ενδιαφέρον για το έργο, σε όποιο είδος κι αν ανήκει, ας την δει το κοινό κι ας αποφασίσει αν αξίζει.\nΣτο studio Μαυρομιχάλη φέτος, δώσαμε πολύ χώρο στα νέα ελληνικά κείμενα. Πιστεύω πως μόνο έτσι θ΄ αναπτυχθεί η Ελληνική δραματουργία και τέλος πάντων δεν καταλαβαίνω γιατί ανεβαίνουν τόσα ξένα έργα ήσσονος σημασίας.\nΕκτός από τις δύο παραπάνω σκηνοθεσίες, θα σας δούμε και σαν ηθοποιό στον «Εχθρό του Λαού» του Ίψεν. Μιλήστε μας για τον ρόλο σας.\nΣτον «Εχθρό του λαού έχω τον ρόλο του Δημάρχου. Έναν αντρικό ρόλο, που ο σκηνοθέτης μας Φώτης Μακρής θέλησε να παιχτεί από γυναίκα. Συμβαδίζει καλύτερα με μια πιο σύγχρονη ματιά στο έργο και ταυτόχρονα έχει πολύ ενδιαφέρον να βλέπεις σε ρόλο κατεστημένης εξουσίας μια γυναίκα. Όσο δουλεύω πάνω στον ρόλο, είμαστε σε πρόβες ακόμα, τόσο πιο πολύ σιγουρεύομαι ότι η εξουσία διαβρώνει ανεξαιρέτως φύλου.


Δεύτερο Ραμαζάνι πανδημίας: Πώς θα γιορτάσουν οι Μουσουλμάνοι στην Ελλάδα - 13.04.2021, Sputnik Ελλάδα\nΤρίτη και 13 (Απριλίου) ξεκινά το δεύτερο Ραμαζάνι των Μουσουλμάνων εν μέσω πανδημίας.\nΤρίτη και 13 (Απριλίου) ξεκινά το δεύτερο Ραμαζάνι των Μουσουλμάνων εν μέσω πανδημίας.Ο μήνας Ραμαντάν ξεκινά φέτος 10 μέρες νωρίτερα από τον περσινό και θα ολοκληρωθεί στις 12 Μαΐου, ενώ οι ελπίδες των Μουσουλμάνων της Ελλάδας στρέφονται στη βελτίωση της επιδημιολογικής κατάστασης της χώρας σε αυτό το διάστημα, ώστε να ανοίξουν κανονικά οι χώροι λατρείας.Η πρώτη προσευχή έγινε το βράδυ της Δευτέρας, ενώ η νηστεία ξεκίνησε τα χαράματα της Τρίτης. «Ο κόσμος πρέπει να μείνει σπίτι και να προσευχηθεί από εκεί» επισημαίνει στο Sputnik η Άννα Στάμου, υπεύθυνη δημοσίων σχέσεων της Μουσουλμανικής Ένωσης Ελλάδας.«Από την αρχή της πανδημίας και πριν παρθούν οι κρατικές αποφάσεις για το κλείσιμο των ναών, απευθύναμε κάλεσμα στους πολίτες να μην πάνε στους αυτοσχέδιους χώρους λατρείας επειδή ο ιός κολλάει και μέσα σε αυτούς, ανεξαρτήτως θρησκείας» προσθέτει.Όσοι παράκουσαν την κρατική απόφαση την περσινή χρονιά και άνοιξαν τα τεμένη στη Θράκη και σε άλλες περιοχές της Ελλάδας, κλήθηκαν να πληρώσουν βαρύ πρόστιμο.«Αφού το δόγμα των θρησκειών, όπως του Ισλάμ είναι ανθρωποκεντρικό, δεν θα μπορούσε παρά να προταχθεί η Δημόσια Υγεία. Η μουσουλμανική κοινότητα το καταλαβαίνει. Προσέχουν όλοι τηρώντας τα μέτρα, με μάσκες. Καταλαβαίνουν ότι σε οποιοδήποτε λατρευτικό χώρο δεν υπάρχει ανοσία, παρά μόνο ανοησία όταν υπάρχει συνωστισμός» προσθέτει η υπεύθυνη δημοσίων σχέσεων της Μουσουλμανικής Ένωσης.Θα ανοίξει το τέμενος της Αθήνας; Το τέμενος της Αθήνας παραμένει κλειστό, ενώ έξω από αυτό δεν υπάρχει κάποια σχετική ανακοίνωση που να ενημερώνει για το αν θα εορταστεί ή όχι το Ραμαζάνι.«Ελπίζουμε ότι μέσα σε αυτόν τον μήνα θα είναι πιο χαλαρά τα πράγματα και θα έχουμε τη δυνατότητα να βγάλουμε πρόγραμμα εορτασμών. Είμαστε αισιόδoξοι ότι κάτι τέτοιο θα γίνει, αλλά αυτό που προέχει είναι η δημόσια υγεία και ασφάλεια» επισημαίνει στο Sputnik το μέλος της διοικούσας επιτροπής του τεμένους Ασίρ Χαϊντέρ.Ο ίδιος προσθέτει ότι «η ελληνική Πολιτεία δεν θα κάνει διακρίσεις και πως ό,τι ισχύει για τις ορθόδοξες εκκλησίες, θα ισχύσει και για το τέμενος».Αξίζει να σημειωθεί ότι για το Ραμαζάνι, στα τζαμιά της Σαουδικής Αραβίας θα δεχθούν μόνο εμβολιασμένους, ενώ στην Αίγυπτο, τα τεμένη θα είναι ανοιχτά μόνο για μισή ώρα το βράδυ. «Θα ήταν καλό να ανοίγουμε μισή ώρα κάθε βράδυ. Ωστόσο κινούμαστε σύμφωνα με τα επιδημιολογικά δεδομένα και τις οδηγίες τις Πολιτικής Προστασίας. Όλα θα κριθούν τελικά από το ιικό φορτίο και την πορεία της πανδημίας. Την ίδια στιγμή, η συμβουλή που δίνει η Μουσουλμανική Ένωση Ελλάδας στην κοινότητα είναι να συνεχίσει κανονικά ο εμβολιασμός τους κατά της πανδημίας, παρά το Ραμαζάνι. Ο εμβολιασμός δεν σημαίνει ότι διακόπτεται η νηστεία και το εμβολιαστικό πρόγραμμα πρέπει να συνεχιστεί κανονικά» τονίζει η κα Στάμου.\nμουσουλμανικό τέμενος, πανδημία, ραμαζάνι, μουσουλμάνοι\n07:09 13.04.2021 (Ανανεώθηκε: 08:33 13.04.2021)\n© East News / Alexander Widding Μουσουλμάνοι\nΠρόκειται για το δεύτερο Ραμαζάνι εν μέσω πανδημίας καθώς και την προηγούμενη χρονιά οι λατρευτικές εκδηλώσεις διεξήχθησαν κατ’ οίκον λόγω των περιορισμών.\nΟ μήνας Ραμαντάν ξεκινά φέτος 10 μέρες νωρίτερα από τον περσινό και θα ολοκληρωθεί στις 12 Μαΐου, ενώ οι ελπίδες των Μουσουλμάνων της Ελλάδας στρέφονται στη βελτίωση της επιδημιολογικής κατάστασης της χώρας σε αυτό το διάστημα, ώστε να ανοίξουν κανονικά οι χώροι λατρείας.\nΗ πρώτη προσευχή έγινε το βράδυ της Δευτέρας, ενώ η νηστεία ξεκίνησε τα χαράματα της Τρίτης.\n«Ο κόσμος πρέπει να μείνει σπίτι και να προσευχηθεί από εκεί» επισημαίνει στο Sputnik η Άννα Στάμου, υπεύθυνη δημοσίων σχέσεων της Μουσουλμανικής Ένωσης Ελλάδας.\n«Από την αρχή της πανδημίας και πριν παρθούν οι κρατικές αποφάσεις για το κλείσιμο των ναών, απευθύναμε κάλεσμα στους πολίτες να μην πάνε στους αυτοσχέδιους χώρους λατρείας επειδή ο ιός κολλάει και μέσα σε αυτούς, ανεξαρτήτως θρησκείας» προσθέτει.\nΌσοι παράκουσαν την κρατική απόφαση την περσινή χρονιά και άνοιξαν τα τεμένη στη Θράκη και σε άλλες περιοχές της Ελλάδας, κλήθηκαν να πληρώσουν βαρύ πρόστιμο.\n«Αφού το δόγμα των θρησκειών, όπως του Ισλάμ είναι ανθρωποκεντρικό, δεν θα μπορούσε παρά να προταχθεί η Δημόσια Υγεία. Η μουσουλμανική κοινότητα το καταλαβαίνει. Προσέχουν όλοι τηρώντας τα μέτρα, με μάσκες. Καταλαβαίνουν ότι σε οποιοδήποτε λατρευτικό χώρο δεν υπάρχει ανοσία, παρά μόνο ανοησία όταν υπάρχει συνωστισμός» προσθέτει η υπεύθυνη δημοσίων σχέσεων της Μουσουλμανικής Ένωσης.\nΘα ανοίξει το τέμενος της Αθήνας;\nΤο τέμενος της Αθήνας παραμένει κλειστό, ενώ έξω από αυτό δεν υπάρχει κάποια σχετική ανακοίνωση που να ενημερώνει για το αν θα εορταστεί ή όχι το Ραμαζάνι.\n«Ελπίζουμε ότι μέσα σε αυτόν τον μήνα θα είναι πιο χαλαρά τα πράγματα και θα έχουμε τη δυνατότητα να βγάλουμε πρόγραμμα εορτασμών. Είμαστε αισιόδoξοι ότι κάτι τέτοιο θα γίνει, αλλά αυτό που προέχει είναι η δημόσια υγεία και ασφάλεια» επισημαίνει στο Sputnik το μέλος της διοικούσας επιτροπής του τεμένους Ασίρ Χαϊντέρ.\nΟ ίδιος προσθέτει ότι «η ελληνική Πολιτεία δεν θα κάνει διακρίσεις και πως ό,τι ισχύει για τις ορθόδοξες εκκλησίες, θα ισχύσει και για το τέμενος».\nΑξίζει να σημειωθεί ότι για το Ραμαζάνι, στα τζαμιά της Σαουδικής Αραβίας θα δεχθούν μόνο εμβολιασμένους, ενώ στην Αίγυπτο, τα τεμένη θα είναι ανοιχτά μόνο για μισή ώρα το βράδυ.\n«Θα ήταν καλό να ανοίγουμε μισή ώρα κάθε βράδυ. Ωστόσο κινούμαστε σύμφωνα με τα επιδημιολογικά δεδομένα και τις οδηγίες τις Πολιτικής Προστασίας. Όλα θα κριθούν τελικά από το ιικό φορτίο και την πορεία της πανδημίας. Την ίδια στιγμή, η συμβουλή που δίνει η Μουσουλμανική Ένωση Ελλάδας στην κοινότητα είναι να συνεχίσει κανονικά ο εμβολιασμός τους κατά της πανδημίας, παρά το Ραμαζάνι. Ο εμβολιασμός δεν σημαίνει ότι διακόπτεται η νηστεία και το εμβολιαστικό πρόγραμμα πρέπει να συνεχιστεί κανονικά» τονίζει η κα Στάμου.


ΣΩΜΑΤΕΙΟ ΕΡΓΑΖΟΜΕΝΩΝ Π.Γ.Ν. "ΑΤΤΙΚΟΝ": Μαρτίου 2019\nΤελευταίες προσκλήσεις - σπεύσατε (θα έχει και στην είσοδο)\nΜια βραδιά έξω: ΠΑΡΑΣΚΕΥΗ 29 ΜΑΡΤΗ 2019\nΏρα προσέλευσης 9 μ.μ.\nΠάμε να διασκεδάσουμε όλοι μαζί! Να φάμε καλά, να πιούμε πολύ & να χορέψουμε όσο antexoume στο Άρωμα Ελλάδος!\n(Αγίας Λαύρας 9 & Μιαούλη, Παλατάκι, στο Χαϊδάρι)\nΜε την πρόσκληση (15 € μόνο) δικαιούμαστε ένα πλήρες μενού και άφθονο κρασί και αναψυκτικά.\nΠροσκλήσεις μπορείτε να βρείτε στο Προεδρείο του Σωματείου.\nΟ χορός του Σωματείου (29/3/2019)\nΕτικέτες ΠΑΛΑΤΑΚΙ, ΧΟΡΟΣ\nΕΝΗΜΕΡΩΣΗ από το ΔΣ του ΣΩΜΑΤΕΙΟΥ\nΣυνάδελφοι, συναδέλφισσες σας ενημερώνουμε για τις αποφάσεις που λάβαμε στη χτεσινή (6/3/19) συνεδρίαση του Διοικητικού Συμβουλίου του σωματείου:\n1) Ολοκληρώθηκε η διαδικασία των αιτήσεων για τις δικαστικές αγωγές χορήγησης των αναδρομικών του 13ου και 14ου μισθού και, με τη βοήθεια των συναδέλφων μας στα γραφεία προσωπικού και μισθοδοσίας, μέχρι αύριο Παρασκευή θα έχουν δοθεί στο νομικό γραφείο όλα τα απαραίτητα στοιχεία υπηρεσιακών μεταβολών για να ολοκληρωθεί ο απαιτούμενος φάκελος των δικαιολογητικών.\n2) Για το πρόγραμμα δράσης:\nα) Την Πέμπτη 14/3 έχει προκηρυχτεί 24ωρη πανελλαδική απεργία από την ΠΟΕΔΗΝ. Ταυτόχρονα υπάρχει συσπείρωση δεκάδων σωματείων του δημοσίου από όλους τους κλάδους (υγεία, εκπαίδευση, ΟΤΑ, υπουργεία) για στάση εργασίας και συγκέντρωση στην Κλαυθμώνος στις 1 το μεσημέρι. Το κεντρικό αίτημα της κινητοποίησης είναι η πάλη για μόνιμη και σταθερή δουλειά για όλους τους συμβασιούχους που έχουν πλημμυρίσει το δημόσιο (επικουρικοί, αναπληρωτές, κοινωφελή, ΕΣΠΑ, εργολαβικοί κλπ), ενάντια στις απολύσεις τους, τη διαρκή εργασιακή τους ομηρία. Το σωματείο μας εκτίμησε ότι είναι ιδιαίτερα σημαντική κινητοποίηση, μας αφορά και άμεσα, και για το λόγο αυτό καλεί σε μαζική συμμετοχή στην απεργία και στη συγκέντρωση στην πλατεία Κλαυθμώνος στις 1 μμ.\nβ) Την Κυριακή 17/3 πραγματοποιείται έξω από την πύλη του ΑΤΤΙΚΟΥ συγκέντρωση διαμαρτυρίας ενάντια στην υποβάθμιση της υγείας στη Δυτική Αθήνα και ιδιαίτερα για τα προβλήματα του νοσοκομείου μας (ράντζα, ελλείψεις). Τη συγκέντρωση διοργανώνουν δεκάδες σωματεία και φορείς της περιοχής και στηρίζει ο δήμος Χαϊδαρίου. Μετά τη συγκέντρωση θα ακολουθήσει πορεία προς το ΨΝΑ και το Παλατάκι. Η μαζική μας συμμετοχή είναι θεωρούμε αυτονόητη.\nγ) Επειδή οι δικαστικές διεκδικήσεις των αναδρομικών δεν ξέρουμε πότε και αν ευοδωθούν, επειδή εκατοντάδες χιλιάδες δημόσιοι υπάλληλοι παραμένουν στη μισθολογική υποβάθμιση και επειδή η κυβέρνηση δεν δεσμεύεται ούτε για τα αναδρομικά ούτε - το κυριότερο - για την άμεση επαναφορά του 13ου και 14ου μισθού (πολύ περισσότερο για τις υπόλοιπες περικοπές από τα μνημόνια), το σωματείο μας αποφάσισε να αναλάβει πρωτοβουλία και να καλέσει σε σύσκεψη σωματεία του υπόλοιπου δημόσιου τομέα για οργάνωση ΑΠΕΡΓΙΑΚΗΣ ΔΡΑΣΗΣ για την επαναφορά των "δώρων" και για τα υπόλοιπα αιτήματα μας (ενδεικτική ημερομηνία της σύσκεψης η 26/3). Δεν θέλουμε μόνο λόγια, είναι η ώρα και για δράση.\n3) Επειδή χρειάζεται και η διασκέδαση, αποφασίσαμε να οργανώσουμε λαϊκό γλέντι του σωματείου την Παρασκευή 29/3 στο κέντρο "Άρωμα Ελλάδας" με φαγητό, ποτά, μουσική και πάνω απ' όλα καλή διάθεση. Η πρόσκληση θα κυκλοφορήσει τις επόμενες μέρες και θα είναι όσο το δυνατόν πιο φτηνή.\n4) Τέλος, να μην ξεχνάμε ότι αύριο 8 Μάρτη είναι η μέρα της γυναίκας. Παρά τα υποκριτικά λόγια των ημερών για τα δικαιώματα της γυναίκας, δεν ξεχνάμε ότι και οι γυναίκες συναδέλφισσές μας, που στο νοσοκομείο μας είναι και η πλειοψηφία, βιώνουν μια διπλή εργασιακή καταπίεση ως μητέρες, ως εγκυμονούσες, ως προστάτιδες μονογονεϊκών οικογενειών και πολλά άλλα. Για αύριο Παρασκευή 8/3/2019 πάντως η ΑΔΕΔΥ έχει προκηρύξει δίωρη στάση εργασίας και συγκέντρωση στην Πλατεία Κλαυθμώνος στις 2 μμ, ενώ θα υπάρχουν και απογευματινές κινητοποιήσεις στο κέντρο της Αθήνας για το γυναικείο ζήτημα στις μέρες μας.\n5) Το σωματείο, εκτός από την ηλεκτρονική ενημέρωση, θα οργανώσει και συγκεντρώσεις ανά τμήμα και ανά υπηρεσία για να συζητήσουμε τα παραπάνω ζητήματα και ό,τι άλλο προκύψει.\nΣυγγνώμη για το μακροσκελές της ενημέρωσης, αλλά θεωρούμε ότι αφορούν σημαντικά θέματα.\n7/3/2019 ΤΟ ΔΙΟΙΚΗΤΙΚΟ ΣΥΜΒΟΥΛΙΟ\nΕνημερωθείτε και από το μπλογκ του Σωματείου www.somateioattikon.blogspot.gr\nΑναρτήθηκε από Το Δ.Σ. του Σωματείου του Π.Γ.Ν. "ΑΤΤΙΚΟΝ" στις 18:40 Δεν υπάρχουν σχόλια:\nΕτικέτες 14/3/19, 8 ΜΑΡΤΗ, απεργία, ενημέρωση\nΑλληλεγγύη στους απεργούς εργαζόμενους στην καθαριότητα στο Νοσοκομείο Άγιος Σάββας\nστην καθαριότητα του νοσοκομείου Άγιος Σάββας\nΣτηρίζουμε την κινητοποίηση των εργαζόμενων του Νοσοκομείου Άγιος Σάββας για να μην απολυθεί κανένας εργαζόμενος στην καθαριότητα του νοσοκομείου.\nΗ διοίκηση του νοσοκομείου, με την στήριξη του Υπουργείου Υγείας, προχωράει άμεσα σε νέο διαγωνισμό του ΑΣΕΠ για την πρόσληψη νέων εργαζόμενων στην καθαριότητα πετώντας έξω από τον διαγωνισμό (σύμφωνα με την ωμή ομολογία της Διοίκησης του νοσοκομείου) τους δεκάδες εργαζόμενους που εδώ και δύο χρόνια δουλεύουν σε αυτήν την υπηρεσία.\nΑνακυκλώνουν την ανεργία και την επισφάλεια αντί να προχωρήσουν στην μονιμοποίηση των εργαζόμενων στην καθαριότητα όχι μονάχα στον Άγιο Σάββα αλλά και σε δεκάδες νοσοκομεία σε όλη τη χώρα, όπως ζητάνε τα συνδικάτα των εργαζόμενων στα νοσοκομεία.\nΤο τελευταίο δεκαήμερο έγιναν μια σειρά πετυχημένων κινητοποιήσεων των συναδέλφων-εργαζομένων στην καθαριότητα, ενάντια στην πρόκληση της Διοίκησης του Νοσοκομείου για fast track νέο διαγωνισμό ΑΣΕΠ, που θα οδηγήσει σε απόλυση την συντριπτική πλειοψηφία αυτών των συναδέλφων.\nΣε όλες αυτές τις κινητοποιήσεις η ηγεσία του Υπουργείου Υγείας ήταν απούσα με διάφορα στελέχη του υπουργείου να δηλώνουν προκλητικά «ξεχάστε την μονιμότητα». Για όλους εμάς όμως που συγκρουστήκαμε με τα μνημόνια δέκα χρόνια τώρα, η μόνιμη και σταθερή εργασία είναι αδιαπραγμάτευτη, είναι αναπόσπαστο κομμάτι των διεκδικήσεών μας για να πάρουμε πίσω όλα όσα μας στέρησαν τα μνημόνια.\nΟι συνάδελφοι στην καθαριότητα καλύπτουν πάγιες και διαρκείς ανάγκες, δεν είναι ούτε εργαζόμενοι 2ης κατηγορίας, ούτε αναλώσιμοι. Γι’ αυτό θα σταθούμε δίπλα τους στον δίκαιο αγώνα για μονιμοποίηση, για καλύτερες συνθήκες και όρους εργασίας.\nΑπαιτούμε την άμεση μονιμοποίηση όλων των συμβασιούχων, προσλήψεις για την κάλυψη όλων των αναγκών, που είναι πάγιες και διαρκείς, και ίση μεταχείριση και δικαιώματα για όλους τους εργαζόμενους. Στο αίτημα αυτό δεν κάνουμε πίσω!\nΓια τη στήριξη της απεργίας το σωματείο μας καταθέτει 200 € αρχικά για το απεργιακό ταμείο.\nΑναρτήθηκε από Το Δ.Σ. του Σωματείου του Π.Γ.Ν. "ΑΤΤΙΚΟΝ" στις 18:27 Δεν υπάρχουν σχόλια:\nΕτικέτες Άγιος Σάββας, ΑΠΕΡΓΙΑ, απεργιακό ταμείο, επισφάλεια, ΚΑΘΑΡΙΣΤΡΙΕΣ, μόνιμη δουλειά, οικονομική ενίσχυση\nΑλληλεγγύη στους απεργούς εργαζόμενους στην καθαρι...


Αξιολόγηση παιχνιδιών PS Plus Ιουλίου 2016 - PSaddict.gr\nΑξιολόγηση παιχνιδιών PS Plus Ιουλίου 2016\nΟ Ιούνιος ήταν μακράν ο καλύτερος μήνας στην ιστορία του PS Plus όσον αφορά το PlayStation 4 και ανέβασε τον πήχη των προσδοκιών για μια ανάλογη συνέχεια. Δυστυχώς δε μπορούμε να πούμε ότι ο Ιούλιος είναι ισάξιος, αν και θα μπορούσε να χαρακτηριστεί ικανοποιητικός. Συνολικά υπάρχουν έξι παιχνίδια από δύο για κάθε κονσόλα συν το bonus της early access του Paragon για το PS4. Για να τα δούμε αναλυτικά παρακάτω…\nΑξιόλογο open world adventure είναι το Saints Row, αλλά εύκολα θα μπορούσε η Sony να προσφέρει το Saints Row IV: Re-Elected,που περιείχε και το βασικό παιχνίδι και το DLC. Τώρα μας δίνει το αυτόνομο expansion που είναι και μικρής χρονικής διάρκειας και ψιλοαπογοητεύει. Στο metacritic έχει μέσο όρο 64 και κοστίζει στο PS Store €19.99\nΆλλη μια καλή indie επιλογή από τη Sony μετά το Gone Home. Το Furi απαιτεί αντανακλαστικά για τις boss fight μάχες και αν και έχει τα προβλήματα του, σίγουρα θα βρει το κοινό του ανάμεσα στους συνδρομητές. Στο metacritic έχει μέσο όρο 78 και κοστίζει στο PS Store €24.99\nΜπορεί να περιμέναμε κάτι καλύτερο και η Sony θα το είχε καταφέρει να εντυπωσιάσει για άλλη μια φορά αν μας έδινε το bundle του Saints Row IV και όχι μόνο το expansion. Το Furi αντίθετα είναι μια καλή επιλογή για indie τίτλο του PS Plus.\nΣΥΝΟΛΙΚΗ ΑΞΙΑ ΣΤΟ PS STORE: €45\nΒΑΘΜΟΛΟΓΙΑ PSADDICT: 7\nΠολύ καλή επιλογή το Western FPS της Techland γι το PS Plus. Στο metacritic έχει μέσο όρο 78 και κοστίζει στο PS Store €9.99\nΤο πρωτότυπο Fat Princess του PS3 είναι ένα action real-time strategy από τα καλύτερα PSN παιχνίδια της εποχής του. Στο metacritic έχει μέσο όρο 79 και κοστίζει στο PS Store €7.99\nΚαλός μήνας για το PS3, αν και μιλάμε για τίτλους που κυκλοφόρησαν το 2009, η Sony έχει κάνει καλές επιλογές.\nΣΥΝΟΛΙΚΗ ΑΞΙΑ ΣΤΟ PS STORE: €18\nΠολύ καλό RPG/dungeon crawler του 2015 και σίγουρα από τα καλύτερα παιχνίδια που έχει να επιδείξει το PS Plus για το PS Vita τους τελευταίους μήνες. Στο metacritic έχει μέσο όρο 80 και κοστίζει στο PS Store €19.99\nΜετά τα God of War η Sony φαίνεται ότι καθιερώνει τίτλους του PSP για το PS Plus. Το Prince of Persia: Revelations είναι αρκετά καλό, αν και υπάρχουν καλύτερες επιλογές από τον τεράστιο κατάλογο του PSP. Στο metacritic έχει μέσο όρο 65 και κοστίζει στο PS Store €7.99\nΑρκετά καλός και για το PS Vita ο Ιούλιος με ένα δυνατό JRPG και έναν τίτλο του PSP που παίζεται άνετα.\nΣΥΝΟΛΙΚΗ ΑΞΙΑ ΣΤΟ PS STORE: €28\n[divider]ΣΥΝΟΛΙΚΗ ΑΞΙΟΛΟΓΗΣΗ PS PLUS ΙΟΥΛΙΟΥ 2016[/divider]\nΓενικά ο μήνας μπορεί να χαρακτηριστεί καλός και για τις τρεις κονσόλες. Λίγο μας καλοέμαθε η Sony με το NBA 2K16 και το να μας δίνει το expansion μόνο ενός ΑΑΑ τίτλου δε μας ικανοποιεί, αλλά σε σχέση με κάτι προηγούμενους μήνες τα πράγματα είναι αρκετά καλύτερα. Τα παράπονα όλων μας πάντως έπιασαν τόπο και η υπηρεσία έχει βελτιωθεί αρκετά το τελευταίο τρίμηνο.\nΣΥΝΟΛΙΚΗ ΑΞΙΑ ΣΤΟ PS STORE: €91\nchrissaliv\t 8/7/16 στις 22:06\nΕλπίζω να έβαλε μυαλό η Sony και να μην ξανα κανει τα ίδια λαθη δινοντας μόνο indie games!!.Το furi τι λέει το έχει παίξει κανείς??? το έχω εγκαταστήσει στην κονσόλα και περιμένει την σειρά του:)\nzlave_admin\t 9/7/16 στις 09:34\nΚαι εγώ παίζω άλλα πρώτα, θα το δοκιμάσω και αυτό, κατέβασα και το paragon να δω.\nperiklis\t 11/7/16 στις 12:15\nαπλα ειναι τα παιχνιδια που δε θα κατέβαζα ποτέ μου απο μονος μου…\nΔεν αξιζουν…απλα λες οτι δεδομενου πως ειναι τσαμπέ οκ, ας παει στα κομματια…\nΥπήρχαν και χειρότεροι μήνες, σιγουρα, ομως και αυτος απογοητευση ειναι…\nΤελικα στη σονυ ειναι των ακρων…η θα σου δινουν ΝΒΑ2κ16 η σαπίλες!!! κατι ενδιάμεσο δε μπορουν?\nτεσπα…με αυτα τα βλακοπαιχνιδα πεφτει η αξια του ps4 στα ματια μου. τα γραφικά ειναι για το πανηγυρο…\nΑν ειναι ετσι καλυτερα να εγκαταστησω ξανα το PS1 μου και να παιζω crash και Μedievil……


•Μέσω της ιστοσελίδας του υπουργείου Εσωτερικών www.ypes.gr «Μάθε πού Ψηφίζεις»\nΕίστε εγγεγραμμένος στα δημοτολόγια δύο ή περισσοτέρων δήμων. Για τις βουλευτικές εκλογές της 7ης Ιουλίου 2019 οφείλετε να ψηφίσετε στο δήμο της νόμιμης εγγραφής σας, η οποία εξακριβώνεται κατόπιν επικοινωνίας σας με τους οικείους δήμους.\nΕξαρτάται από τις διαφορές. Αν είναι ουσιώδεις, μπορεί να απαιτηθεί να προμηθευτείτε από το δήμο σας πιστοποιητικό ταυτοπροσωπίας.\nΚαλό είναι να εφοδιαστείτε με αυτό έγκαιρα για να αποφύγετε τις ταλαιπωρίες της τελευταίας στιγμής.\nΟι εκλογείς μπαίνουν στο κατάστημα της ψηφοφορίας ένας - ένας ή σε ολιγάριθμες ομάδες, με τη σειρά της προσέλευσής τους και όπως ειδικότερα καθορίζει κάθε εφορευτική επιτροπή.\nβουλευτικές εκλογές, υπουργείο Εσωτερικών , χρήσιμες πληροφορίες


ΘΕΛΟΥΜΕ ΤΗΝ ΠΑΤΡΙΔΑ ΜΑΣ ΠΙΣΩ! – STOP στους πράκτορες των τούρκων\n11/10/2016 10/10/2016 Εθνική Εφημερίδα ΕΜΠΡΟΣ\nΗ ΑBTTF (Ευρωπαϊκή Ομοσπονδία Τούρκων Δυτικής Θράκης) και ο BTAYTD (Σύλλογος Επιστημόνων Μειονότητας Δυτικής Θράκης) συμμετείχαν στην Σύνοδο Ανθρώπινης Διάστασης του ΟΑΣΕ, η οποία πραγματοποιήθηκε στις 26-27 Σεπτεμβρίου 2016 στην Βαρσοβία, όπου έθεσαν ως ζήτημα «τις παραβιάσεις δικαιωμάτων της τουρκικής μειονότητας Δυτικής Θράκης» αλλά και των δικαιωμάτων των «τούρκων» Ρόδου και Κω.\nΣτην συνεδρίαση αυτή μετείχε και ο νομικός εκπρόσωπος της FUEN και υπεύθυνος του γραφείου της στις Βρυξέλλες Φραν Ντε Μπερ.\nΣτην συνεδρία που είχε θέμα τα «αδικήματα μίσους», ανέφεραν «αύξηση στις επιθέσεις μίσους κατά της τουρκικής μειονότητας Δυτικής Θράκης» και ότι «η ρητορική μίσους έχει περάσει και στο πολιτικό πεδίο». Έθεσαν το θέμα της «λεκτικής επίθεσης» που έκαναν δύο ευρωβουλευτές της Χρυσής Αυγής στην εκδήλωση που είχε οργανώσει η ABTTF στο Ευρωκοινοβούλιο με θέμα την ελευθερία ίδρυσης συλλόγων.\nΘυμίζουμε ότι η προκλητική εκδήλωση πραγματοποιήθηκε στο Ευρωπαϊκό Κοινοβούλιο, στις 2 Μαρτίου 2016, με θέμα «Η Ελευθερία του Δικαιώματος του Συνέρχεσθαι στην Ελλάδα. Νομικά κενά στα Δικαιώματα των Μειονοτήτων στην Ευρώπη».\nΗ εκδήλωση έγινε με πρωτοβουλία του Ρουμάνου Ευρωβουλευτή Csaba Sogor και την συμμετοχή του Οργανισμού Εθνών και Λαών (UNPO), και της ABTTF. Σε αυτήν συμμετείχε ο γνωστός Παναγιώτης Δημητράς, Εκπρόσωπος του «Ελληνικού Παρατηρητηρίου του Ελσίνκι» γνωστός για τις δράσεις του κατά του Ελληνισμού, με θέσεις περί υπάρξεως ποικιλίας μειονοτήτων στην Ελλάδα («τουρκική», «μακεδονική» κ.λπ.), η Ευγενία Νατσουλίδου, Πρόεδρος της ΜΚΟ «Μακεδονική Παιδεία και Πολιτισμός» της Έδεσσας, στέλεχος του φιλοσκοπιανού «Ουράνιου Τόξου», που από το 2008 έχει επιδοθεί στην διάδοση της εκμάθησης της σκοπιανής γλώσσας και την προβολή της σκοπιανής παράδοσης, λαμβάνοντας χρηματοδοτήσεις από φιλοσκοπιανές οργανώσεις. Βασικός της χρηματοδότης φέρεται να είναι η ισχυρότερη φιλοσκοπιανή οργάνωση των ΗΠΑ «United Macedonian Diaspora», και η Melek Kirmaci Arik, Διευθύντρια Εσωτερικών Υποθέσεων της ABTTF. Η εκδήλωση προκάλεσε την αντίδραση των Ευρωβουλευτών του Λαϊκού Συνδέσμου-Χρυσή Αυγή, οι οποίοι σε πρώτη φάση απέστειλαν επιστολή στον Πρόεδρο του Ευρωπαϊκού Λαϊκού Κόμματος, Manfred Veber, στο οποίο ανήκει το κόμμα του διοργανωτή βουλευτή, τονίζοντας ότι: «Σαφώς σας γνωρίζουμε πως πλην της Μουσουλμανικής Μειονότητας Θράκης δεν αναγνωρίζεται, από το Διεθνές Δίκαιο, ουδεμία άλλη Μειονότητα στην Ελλάδα.\nΑπαιτούμε όπως η πολιτική σας ομάδα αποσύρει την στήριξη της από αυτή την εκδήλωση και σας παροτρύνουμε να προχωρήσετε στις απαραίτητες ενέργειες για να ακυρωθεί η συγκεκριμένη εκδήλωση».\nΗ εκδήλωση, όμως, προχώρησε κανονικά. Στην αίθουσα όπου έλαβε χώρα, βρισκόταν σε περίοπτη θέση αφίσα που απεικόνιζε τα σύμβολα της αυτοαποκαλούμενης «Τουρκικής Ένωσης Θράκης», καθώς και χάρτης με την Θράκη ως ξεχωριστό κράτος από την Ελλάδα. Οι εθνικιστές Ευρωβουλευτές δεν άφησαν αναπάντητη την πρόκληση και εισήλθαν στην αίθουσα δυναμικά καθιστώντας σαφές στους ανθέλληνες παρευρισκόμενους πως τουρκική μειονότητα στην Θράκη δεν υφίσταται.\nPrevious Γιάννης Σχοινάς (1951-2016) «…στις δικές μας πηγές, στα δικά μας ευαγγέλια»\nNext Στάδιο «ΡΕΤΖΕΠ ΤΑΓΙΠ ΕΡΝΤΟΓΑΝ» στα Σκόπια\nΟ/Η Θέλουμε την πατρίδα μας πίσω! Στοπ στους πράκτορες των τούρκων – Ελληνικά Θέματα λέει:\n13/10/2016 στο 16:51


TV-POLITICAL WATCHER: Και απλήρωτοι και κότες λειράτες οι δημοσιογράφοι\nΑυτό που συμβαίνει με τον κλάδο μας δεν ξέρω αν θα συνέβαινε με άλλο κλάδο εργαζομένων. Δεν μπορώ να φανταστώ ότι θα υπήρχαν π.χ 10 μεγάλα Σούπερ Μάρκετ η Πολυκασταστήματα που να μην πλήρωναν επί μήνες τους υπαλλήλους τους και αυτοί να μην ξεσηκώνονταν αλλά να παρίσταναν τις έτοιμες για σφαγή γαλοπούλες των Χριστουγέννων ή τις λειράτες κότες για ξεπουπούλιασμα. Κι όμως αυτό συμβαίνει. Οι επαναστάτες και αρνητές του κατεστημένου, οι επαγγελματίες δημοσιογράφοι που με τη γραφίδα τους τα βάζουν δήθεν με την εξουσία υπερασπιζόμενοι τους αδυνάτους και κατατρεγμένους που είναι οι απολυμένοι, οι άνεργοι, οι χαμηλοσυνταξιούχοι κλπ ποιούν σήμερα τη νήσσαν για το τομάρι τους. Μισή φωνή και μισή λαλιά όλη κι όλη προς τα αφεντικά για την απληρωσιά μηνών που περισσότερο μοιάζει με ζητιανιά παρά με σοβαρή διεκδίκηση των δεδουλευμένων τους . Δουλεύουν νυχθημερόν ευελπιστώντας στις αγαθές προθέσεις των εργοδοτών τους και σε κάποιο είδος πληρωμής «έναντι» δηλαδή ελεημοσύνη χειρίστου είδους.\nΠεριμένουν να τους καταβληθούν δεδουλευμένα από το καλοκαίρι συνεχίζουν ωστόσο να ολοφύρονται εκδίδοντας ανακοινώσεις απελπισίας και διαμαρτυρίας αλλά ουδέν επί του πρακτέου. Από την άλλη οι εργοδότες,καταχρεωμένοι όλοι τους λόγω των θαλασσοδανείων, συνεχίζουν την κοροιδία προς τους εργαζόμενους με ανέξοδες υποσχέσεις αλλά και προς τον εαυτό τους. Συντηρούν στη νεκροφάνεια επιχειρήσεις Τύπου που προ πολλού μπήκαν στο φέρετρο. Οταν ελάχιστοι συμπολίτες μας αγοράζουν πλέον εφημερίδα (κυρίως γερόντια) πώς και πότε περιμένουν να ανακάμψουν; Η ενημέρωση που περνά από το χαρτί της εφημερίδας τέλειωσε. Δεν είναι τυχαίο ότι οι καθημερινές εφημερίδες που κυκλοφορούν σε όλη την Ελλάδα πωλούν όσο οι επαρχιακές πριν από μια επταετία. Οι νέοι και οι μεσήλικες έχουν στραφεί για πολλούς λόγους στο διαδίκτυο. Το ερώτημα είναι απλό. Γιατί οι εκδότες, οι περισσότεροι από τους οποίους δεν βγαίνουν πλέον οικονομικά, δεν τις κλείνουν ? Γιατί να ταλαιπωρούν τόσους εργαζόμενους; Η ελληνική αγορά δεν μπορεί να συντηρήσει ούτε μια καθημερινή εφημερίδα πλέον. Πολλές οι εφημερίδες ελάχιστοι οι αναγνώστες. Είναι σαν να πουλάς πλέον πάγο σε Εσκιμώους. Ευτυχώς που τις Κυριακές υπάρχουν οι προσφορές και κάποιοι εκδότες σώζονται, ενώ άλλοι πνίγηκαν από ατυχείς επιλογές προσφορών και έβαλαν πλέον το κεφάλι στο ντορβά κηρύσσοντας το «ουκ αν λάβοις του παρά μη έχοντος». Ο κλάδος του Τύπου και των απλήρωτων εργαζομένων του έφτασε να ζει σε χειμέρια νάρκη. Να περιμένει άραγε τον Αη Βασίλη; Η αρέσκεται να θυσιάζεται επί μήνες , ως άλλη γαλοπούλα, των Χριστουγέννων; Οι εκδότες, τύπου Μπόμπολα και Ψυχάρη, καλά κάνουν. Αφού δεν παίρνουν πλέον θαλασσοδάνεια από τις τράπεζες συντηρούν τις επιχειρήσεις τους χάρις στην απληρωσιά των εργαζομένων τους. Είναι ένα νέο κόλπο αυτό. Σιγά σιγά (βλέπε Μέγκα) θα ξοφλήσουν και τα χρέη τους στις Τράπεζες. Αμάν τι μας περιμένει ακόμα. Κανείς άλλος κλάδος δεν ρήμαξε τόσο και κανείς άλλος δεν λούφαξε τόσο…